ai4bharat/Pralekha huggingface dataset:
ਸੰਘ ਲੋਕ ਸੇਵਾ ਕਮਿਸ਼ਨ 
ਯੂਪੀਐੱਸਸੀ ਨੇ ਕੋਵਿਡ-19 ਮਹਾਮਾਰੀ ਦੇ ਚਲਦਿਆਂ ਹਾਲਾਤ ਦੀ ਸਮੀਖਿਆ ਦੇ ਲਈ ਇੱਕ ਵਿਸ਼ੇਸ਼ ਬੈਠਕ ਆਯੋਜਿਤ ਕੀਤੀ
ਕੁੱਝ ਪਰੀਖਿਆ ਅਤੇ ਇੰਟਰਵਿਊ ਮੁਲਤਵੀ ਕੀਤੇ ਗਏ
ਆਯੋਗ ਨੇ ਤੇਜੀ ਨਾਲ ਬਦਲਦੀਆਂ ਪਰਿਸਥਿਤੀਆਂ, ਸਿਹਤ ਦੀ ਮੱਦੇਨਜਰ, ਮਾਹਮਾਰੀ ਦੇ ਚਲਦਿਆਂ ਲਾਗੂ ਕੀਤੇ ਸਮਾਜਿਕ ਦੂਰੀ ਦੇ ਮਾਪਦੰਡਾਂ ਸਹਿਤ ਲੌਕਡਾਊਨ ਦੀਆਂ ਪਾਬੰਦੀਆਂ ਅਤੇ ਵਿਗੜਦੇ ਹਾਲਾਤ ‘ਤੇ ਵਿਚਾਰ ਕੀਤਾ। ਆਯੋਗ ਨੇ ਫੈਸਲਾ ਕੀਤਾ ਹੈ ਕਿ ਵਰਤਮਾਨ ਵਿੱਚ ਪਰੀਖਿਆ ਅਤੇ ਇੰਟਰਵਿਊ ਦਾ ਆਯੋਜਨ ਸੰਭਵ ਨਹੀਂ ਹੋਵੇਗਾ।
ਇਸ ਲਈ 9 ਮਈ, 2021 ਨੂੰ ਪ੍ਰਸਤਾਵਿਤ ਕਰਮਚਾਰੀ ਭਵਿੱਖ ਨਿਧੀ ਸੰਗਠਨ  ਭਰਤੀ ਪਰੀਖਿਆ, 2020 ਮੁਲਤਵੀ ਕਰ ਦਿੱਤੀ ਗਈ ਹੈ। ਇਸ ਦੇ ਨਾਲ ਹੀ ਭਾਰਤੀ ਅਰਥਿਕ ਸੇਵਾ/ ਭਾਰਤੀ ਅੰਕੜਾ ਸੇਵਾ ਪਰੀਖਿਆ, 2020 , ਸਿਵਲ ਸੇਵਾ ਪਰੀਖਿਆ, 2020  ਦੀ ਇੰਟਰਵਿਊ ਅਤੇ ਭਰਤੀ ਪਰੀਖਿਆਂ ਨੂੰ ਵੀ ਅਗਲੇਰੀ ਸੂਚਨਾ ਤੱਕ ਮੁਲਤਵੀ ਕਰ ਦਿੱਤਾ ਗਿਆ ਹੈ।
ਇੰਟਰਵਿਊਜ਼ ਅਤੇ ਭਰਤੀ ਪਰੀਖਿਆ, ਜਿੱਥੇ ਉਮੀਦਵਾਰਾਂ ਅਤੇ ਸਲਾਹਕਾਰਾਂ ਨੂੰ ਦੇਸ਼ ਤੋਂ ਸਾਰਿਆਂ ਹਿੱਸਿਆਂ ਤੋਂ ਯਾਤਰਾ ਕਰਕੇ ਆਉਣਾ ਪੈਂਦਾ ਹੈ, ਤਾਰੀਖਾ ਦੀ ਸਮੇਂ-ਸਮੇਂ ‘ਤੇ ਸਮੀਖਿਆ ਕੀਤੀ ਜਾਏਗੀ। ਇਨ੍ਹਾਂ ਦੇ ਲਈ ਯੂਪੀਐੱਸਸੀ ਦੀ ਵੈਬਸਾਈਟ ‘ਤੇ ਸੰਸ਼ੋਧਿਤ ਪ੍ਰੋਗਰਾਮ ਜਾਰੀ ਕੀਤਾ ਜਾਏਗਾ।
ਪਰੀਖਿਆ, ਭਰਤੀਆਂ ਅਤੇ ਇੰਟਰਵਿਊਜ਼ ਦੇ ਸੰਬੰਧ ਵਿੱਚ ਆਯੋਗ ਦਾ ਕੋਈ ਹੋਰ ਫੈਸਲੇ ਜਲਦੀ ਤੋਂ ਆਯੋਗ ਦੀ ਵੈਬਸਾਈਟ ‘ਤੇ ਉਪਲੱਬਧ ਕਰਾ ਦਿੱਤਾ ਜਾਏਗਾ।
ਮੁਲਤਵੀ ਪਰੀਖਿਆ/ਇੰਟਰਵਿਊ ਲਈ ਜਦੋਂ ਵੀ ਮਿਤੀ ‘ਤੇ ਫੈਸਲਾ ਹੁੰਦਾ ਹੈ, ਤਾਂ ਸੁਨਿਸ਼ਚਿਤ ਕੀਤਾ ਜਾਏਗਾ ਕਿ ਘੱਟ ਤੋਂ ਘੱਟ 15 ਦਿਨ ਪਹਿਲਾਂ ਇਸ ਦੀ ਸੂਚਨਾ ਉਮੀਦਵਾਰਾਂ ਨੂੰ ਦੇ ਦਿੱਤੀ ਜਾਏ।
<><><>
ਐੱਸਐੱਨਸੀ
(Visitor Counter : 158
ਭਾਰਤ ਸਰਕਾਰ ਦੇ ਪ੍ਰਮੁੱਖ ਵਿਗਿਆਨਕ ਸਲਾਹਕਾਰ ਦਾ ਦਫ਼ਤਰ
ਸਮੁਦਾਇਕ ਮਾਨਸਿਕ ਸਿਹਤ ਡਿਜੀਟਲ ਪਲੈਟਫਾਰਮ ‘ਮਾਨਸ’ ਨੂੰ ਪ੍ਰਿੰਸੀਪਲ ਵਿਗਿਆਨਕ ਸਲਾਹਕਾਰ ਨੇ ਲਾਂਚ ਕੀਤਾ
ਭਾਰਤ ਸਰਕਾਰ ਦੇ ਪ੍ਰਿੰਸੀਪਲ ਵਿਗਿਆਨਕ ਸਲਾਹਕਾਰ ਪ੍ਰੋ. ਕੇ. ਵਿਜਯਰਾਘਵਨ ਨੇ ਸਾਰੇ ਉਮਰ ਸਮੂਹਾਂ ਦੀ ਦੇਖਭਾਲ ਲਈ ‘ਮਾਨਸ’ ਐਪ ਨੂੰ ਵਰਚੁਅਲ ਮਾਧਿਅਮ ਨਾਲ ਲਾਂਚ ਕੀਤਾ। ਮਾਨਸ ਮਾਨਸਿਕ ਸਿਹਤ ਅਤੇ ਆਮ ਸਿਹਤ ਪ੍ਰਣਾਲੀ ਲਈ ਕੰਮ ਕਰਦਾ ਹੈ। ਉਸ ਨੂੰ ਪ੍ਰਧਾਨ ਮੰਤਰੀ ਦੀ ਵਿਗਿਆਨ, ਟੈਕਨੋਲੋਜੀ ਅਤੇ ਨਵੀਤਨਾ ਸਲਾਹਕਾਰ ਪ੍ਰੀਸ਼ਦ  ਵੱਲੋਂ ਇੱਕ ਰਾਸ਼ਟਰੀ ਪ੍ਰੋਗਰਾਮ ਦੇ ਰੂਪ ਵਿੱਚ ਮਾਨਤਾ ਪ੍ਰਾਪਤ ਹੈ।
ਮਾਨਸ ਇੱਕ ਵਿਆਪਕ ਵਿਸਥਾਰ ਕਰਨ ਵਾਲਾ ਰਾਸ਼ਟਰੀ ਡਿਜੀਟਲ ਪਲੈਟਫਾਰਮ ਹੈ ਜਿਸ ਨੂੰ ਭਾਰਤੀ ਨਾਗਰਿਕਾਂ ਦੀ ਮਾਨਸਿਕ ਸਿਹਤ ਲਈ ਇੱਕ ਐਪ ਦੇ ਰੂਪ ਵਿੱਚ ਵਿਕਸਤ ਕੀਤਾ ਗਿਆ ਹੈ। ਮਾਨਸ ਐਪ ਵਿਭਿੰਨ ਸਰਕਾਰੀ ਮੰਤਰਾਲਿਆਂ ਦੇ ਸਿਹਤ ਅਤੇ ਕਲਿਆਣਕਾਰੀ ਯਤਨਾਂ ਨੂੰ ਏਕੀਕ੍ਰਿਤ ਕਰਦਾ ਹੈ। ਜਿਸ ਨੂੰ ਵਿਭਿੰਨ ਰਾਸ਼ਟਰੀ ਸੰਸਥਾਵਾਂ ਅਤੇ ਖੋਜ ਸੰਸਥਾਨਾਂ ਵੱਲੋਂ ਵਿਕਸਤ/ਖੋਜ ਕਰਕੇ ਵਿਗਿਆਨਕ ਮਾਨਤਾ ਦੇ ਅਧਾਰ ’ਤੇ ਤਿਆਰ ਕੀਤਾ ਗਿਆ ਹੈ।
ਮਾਨਸ ਨੂੰ ਵਿਕਸਤ ਕਰਨ ਦੀ ਪਹਿਲ ਭਾਰਤ ਸਰਕਾਰ ਦੇ ਪ੍ਰਧਾਨ ਵਿਗਿਆਨਕ ਸਲਾਹਕਾਰ ਦੇ ਦਫ਼ਤਰ ਵੱਲੋਂ ਕੀਤੀ ਗਈ ਸੀ। ਇਸ ਨੂੰ ਨਿਮਹਾਂਸ ਬੈਂਗਲੁਰੂ, ਏਐੱਫਐੱਮਸੀ ਪੁਣੇ ਅਤੇ ਸੀ-ਡੈਕ ਬੇਂਗਲੁਰੂ ਵੱਲੋਂ ਸੰਯੁਕਤ ਰੂਪ ਨਾਲ ਵਿਕਸਤ ਕੀਤਾ ਗਿਆ ਹੈ।
ਐਪ ਨੂੰ ਲਾਂਚ ਕਰਦੇ ਹੋਏ ਭਾਰਤ ਸਰਕਾਰ ਦੇ ਪ੍ਰਿੰਸੀਪਲ ਵਿਗਿਆਨਕ ਸਲਾਹਕਾਰ ਪ੍ਰੋ. ਕੇ. ਵਿਜਯਰਾਘਵਨ ਨੇ ਐਪ ਦੇ ਵਿਕਾਸ ਦੀ ਭਵਿੱਖ ਦੀ ਰੂਪਰੇਖਾ ਨੂੰ ਵੀ ਸਾਹਮਣੇ ਰੱਖਿਆ ਅਤੇ ਕਿਹਾ, ‘ਐਪ ਨੂੰ ਜਨਤਕ ਸਿਹਤ ਯੋਜਨਾਵਾਂ ਵਰਗੇ ਰਾਸ਼ਟਰੀ ਸਿਹਤ ਮਿਸ਼ਨ ਪੋਸ਼ਣ ਅਭਿਆਨ, ਈ-ਸੰਜੀਵਨੀ ਅਤੇ ਹੋਰ ਨਾਲ ਏਕੀਕ੍ਰਿਤ ਕੀਤਾ ਜਾਣਾ ਚਾਹੀਦਾ ਹੈ ਤਾਂ ਕਿ ਇਸ ਦਾ ਵਿਆਪਕ ਰੂਪ ਨਾਲ ਉਪਯੋਗ ਕੀਤਾ ਜਾ ਸਕੇ। ਇਸ ਦੇ ਇਲਾਵਾ ਇਸ ਨੂੰ ਵਿਭਿੰਨ ਭਾਸ਼ਾਵਾਂ ਵਿੱਚ ਵੀ ਵਿਕਸਤ ਕੀਤਾ ਜਾਣਾ ਚਾਹੀਦਾ ਹੈ।
ਵਿਗਿਆਨਕ  ਡਾ. ਕੇਤਕੀ ਬਾਪਟ ਜਿਨ੍ਹਾਂ ਨੇ ਮਿਸ਼ਨ ਦੀ ਕਲਪਨਾ ਅਤੇ ਐਪ ਨੂੰ ਵਿਕਸਤ ਕਰਨ ਦੀ ਧਾਰਨਾ ਦੀ ਅਗਵਾਈ ਕੀਤੀ ਹੈ। ਉਨ੍ਹਾਂ ਨੇ ਆਪਣੇ ਸੁਆਗਤੀ ਭਾਸ਼ਣ ਵਿੱਚ ਕਿਹਾ, ‘‘ਉੱਤਮ ਮਨ, ਸਮਰੱਥ ਜਨ, ਮਾਨਸ ਦੇ ਆਦਰਸ਼ ਵਾਕ ਨਾਲ ਇੱਕ ਸਵੱਸਥ ਅਤੇ ਖੁਸ਼ਹਾਲ ਸਮੁਦਾਏ ਦਾ ਨਿਰਮਾਣ ਕਰਨ ਦਾ ਯਤਨ ਹੈ। ਜੋ ਕਿ ਸਾਡੇ ਮਾਣਯੋਗ ਪ੍ਰਧਾਨ ਮੰਤਰੀ ਦੇ ਸਵੱਸਥ ਅਤੇ ਆਤਮਨਿਰਭਰ ਭਾਰਤ ਦੇ ਨਿਰਮਾਣ ਦੇ ਦ੍ਰਿਸ਼ਟੀਕੋਣ ਨੂੰ ਸਸ਼ਕਤ ਬਣਾਉਣਾ ਹੈ।
ਪੀਐੱਸ-ਐੱਸਟੀਆਈਏਸੀ ਦੀ ਮੈਂਬਰ ਲੈਫਟੀਨੈਂਟ ਜਨਰਲ  ਮਾਧੁਰੀ ਕਾਨਿਤਕਰ ਨੇ ਮਾਨਸ ਦਾ ਪ੍ਰੀਖਣ ਕੀਤਾ। ਉਨ੍ਹਾਂ ਨੇ ਕਿਹਾ ਕਿ ਮਾਨਸ ਜੀਵਨ ਕੁਸ਼ਲ ਅਤੇ ਮੁੱਖ ਮਨੋਵਿਗਿਆਨਕ ਪ੍ਰਕਿਰਿਆ ’ਤੇ ਆਧਾਰਿਤ ਹੈ ਜਿਸ ਵਿੱਚ ਸਰਵਵਿਆਪੀ ਸੁਚਾਰੂਪਣ ਹੈ। ਜੋ ਉਮਰ ਦੇ ਅਧਾਰ ’ਤੇ ਤਰੀਕੇ ਪ੍ਰਦਾਨ ਕਰਦਾ ਹੈ ਅਤੇ ਸਿਹਤ ’ਤੇ ਧਿਆਨ ਕੇਂਦਰਿਤ ਕਰਨ ਲਈ ਸਕਾਰਾਤਮਕ ਦ੍ਰਿਸ਼ਟੀਕੋਣ ਨੂੰ ਪ੍ਰੋਤਸਾਹਨ ਦਿੰਦਾ ਹੈ। ਇਹ ਸਾਰੇ ਉਮਰ ਸਮੂਹਾਂ ਦੇ ਲੋਕਾਂ ਦੀ ਸਮੁੱਚੀ ਭਲਾਈ ਅਤੇ ਤੰਦਰੁਸਤੀ ’ਤੇ ਜ਼ੋਰ ਦਿੰਦਾ ਹੈ। ਮਾਨਸ ਦਾ ਸ਼ੁਰੂਆਤੀ ਸੰਸਕਰਣ 15-35 ਸਾਲ ਦੇ ਉਮਰ ਦੇ ਲੋਕਾਂ ਵਿੱਚ ਸਕਾਰਾਤਮਕ ਮਾਨਸਿਕ ਸਿਹਤ ਨੂੰ ਪ੍ਰੋਤਸਾਹਨ ਦੇਣ ’ਤੇ ਕੇਂਦਰਿਤ ਕਰਦਾ ਹੈ।
ਯਤਨਾਂ ਦੀ ਸ਼ਲਾਘਾ ਕਰਦੇ ਹੋਏ ਐੱਮਈਆਈਟੀਵਾਈ ਦੇ ਵਧੀਕ ਸਕੱਤਰ ਡਾ. ਰਾਜੇਂਦਰ ਕੁਮਾਰ ਨੇ ਕਿਹਾ ਕਿ ਨਾਗਰਿਕਾਂ ਦੀ ਮਾਨਸਿਕ ਸਿਹਤ ਲਈ ਵੱਡੇ ਪੈਮਾਨੇ ’ਤੇ ਇੱਕ ਸੁਰੱਖਿਅਤ ਡਿਜੀਟਲ ਪਲੈਟਫਾਰਮ ਵਿਕਸਤ ਕਰਨਾ ਸਮੇਂ ਦੀ ਜ਼ਰੂਰਤ ਹੈ। ਐੱਮਈਆਈਟੀਵਾਈ ਦੇ ਅਰੋਗਯਾ ਸੇਤੂ ਅਤੇ ਕੋਵਿਨ ਪੋਰਟਲ ਦਾ ਵੀ ਸਮਰਥਨ ਕੀਤਾ ਹੈ। ਅਤੇ ਸਾਰੇ ਉਮਰ ਵਰਗ ਦੀ ਭਲਾਈ ਦੀਆਂ ਜ਼ਰੂਰਤਾਂ ਲਈ ਵਿਕਸਤ ਕੀਤੇ ਗਏ ਮਾਨਸ ਐਪ ’ਤੇ ਆਪਣੀ ਖੁਸ਼ੀ ਪ੍ਰਗਟਾਈ।
ਇਸ ਮੌਕੇ ’ਤੇ ਸੀ-ਡੈਕ ਦੇ ਈਡੀ ਡਾ. ਐੱਸ. ਡੀ.ਸੁਦਰਸ਼ਨ ਨੇ ਕਿਹਾ ਕਿ ਇਸ ਤਰ੍ਹਾਂ ਦਾ ਐਪ ਨਾਗਰਿਕਾਂ ਦੇ ਜੀਵਨ ਦੀ ਗੁਣਵੱਤਾ ਵਿੱਚ ਸੁਧਾਰ ਲਿਆਵੇਗਾ ਅਤੇ ਆਉਣ ਵਾਲੇ ਸਮੇਂ ਵਿੱਚ ਇਸ ਦਾ ਰਾਸ਼ਟਰੀ ਵਿਕਾਸ ’ਤੇ ਅਸਰ ਦਿਖੇਗਾ। ਉਨ੍ਹਾਂ ਨੇ ਸਾਰੇ ਪਤਵੰਤਿਆਂ ਅਤੇ ਪੀਐੱਸਏ ਦਾ ਉਨ੍ਹਾਂ ਦੀ ਕੀਮਤੀ ਸਲਾਹ ਲਈ ਧੰਨਵਾਦ ਕੀਤਾ।
ਰਸਾਇਣ ਤੇ ਖਾਦ ਮੰਤਰਾਲਾ
ਤੀਜੇ ਜਨਔਸ਼ਧੀ ਦਿਵਸ ਦੇ ਜਸ਼ਨ ਸ਼ੁਰੂ ਹੋਏ
ਜਨਔਸ਼ਧੀ ਦਿਵਸ ਹਫਤਾ 1 ਮਾਰਚ ਤੋਂ 7 ਮਾਰਚ, 2021 ਤੱਕ ਮਨਾਇਆ ਜਾਵੇਗਾ
ਤੀਜੇ ਜਨਔਸ਼ਧੀ ਦਿਵਸ ਦਾ ਵਿਸ਼ਾ "ਸੇਵਾ ਭੀ - ਰੁਜ਼ਗਾਰ ਭੀ"
ਅੱਜ 1000 ਤੋਂ ਵੱਧ ਸਿਹਤ ਨਿਰੀਖਣ ਕੈਂਪ ਆਯੋਜਿਤ ਕੀਤੇ ਗਏ
ਤੀਜੇ ਜਨਔਸ਼ਧੀ ਦਿਵਸ 2021 ਦੇ ਹਫਤਾ ਭਰ ਚਲਣ ਵਾਲੇ ਜਸ਼ਨ ਅੱਜ ਤੋਂ ਸ਼ੁਰੂ ਹੋਏ ਯਾਨੀਕਿ ਪਹਿਲੀ ਮਾਰਚ ਤੋਂ 7 ਮਾਰਚ 2021 ਤਕ ਚਲਣਗੇ। ਜਨਔਸ਼ਧੀ ਕੇਂਦਰਾਂ ਨੇ ਅੱਜ ਦੇਸ਼ ਭਰ ਵਿਚ ਨਿਰੀਖਣ ਕੈਂਪ ਲਗਾਏ । ਇਹਨ੍ਹਾਂ ਵਿਚ ਬਲੱਡ-ਪ੍ਰੈਸ਼ਰ ਚੈੱਕ-ਅਪ, ਸ਼ੂਗਰ ਲੈਵਲ ਚੈੱਕ-ਅਪ, ਮੁਫਤ ਡਾਕਟਰੀ ਸਲਾਹਾਂ, ਮੁਫਤ ਦਵਾਈਆਂ ਦੀ ਵੰਡ ਆਦਿ ਸ਼ਾਮਿਲ ਸੀ I ਤਕਰੀਬਨ 1000 ਤੋਂ ਵੱਧ ਸਿਹਤ ਨਿਰੀਖਣ ਕੈਂਪ ਅੱਜ ਦੇਸ਼ ਭਰ ਵਿਚ ਵੱਖ-ਵੱਖ ਥਾਵਾਂ ਤੇ ਆਯੋਜਿਤ ਕੀਤੇ ਗਏ। ਆਮ ਜਨਤਾ ਜੋ ਇਨ੍ਹਾਂ ਸਿਹਤ ਕੈਂਪਾਂ ਵਿਚ ਪਹੁੰਚੀ ਸੀ, ਨੂੰ ਜਨਔਸ਼ਧੀ ਕੇਂਦਰਾਂ ਤੇ ਦਵਾਈਆਂ ਦੇ ਮੁੱਲ ਲਾਭਾਂ ਅਤੇ ਕੁਆਲਟੀ ਬਾਰੇ ਦੱਸਿਆ ਅਤੇ ਸਿੱਖਿਅਤ ਕੀਤਾ ਗਿਆ, ਜੋ ਜਨਔਸ਼ਧੀ ਕੇਂਦਰਾਂ ਤੇ ਵੇਚੀਆਂ ਜਾ ਰਹੀਆਂ ਹਨ।
ਪ੍ਰਧਾਨ ਮੰਤਰੀ ਭਾਰਤੀ ਜਨਔਸ਼ਧੀ ਪਰਿਯੋਜਨਾ  ਨੂੰ ਲਾਗੂ ਕਰਨ ਵਾਲੀ ਏਜੰਸੀ ਬਿਊਰੋ ਆਫ ਫਾਰਮਾ ਪੀਐਸਯੂਜ਼ ਆਫ ਇੰਡੀਆ  7 ਮਾਰਚ, 2021 ਨੂੰ "ਸੇਵਾ ਭੀ - ਰੁਜ਼ਗਾਰ ਭੀ" ਵਿਸ਼ੇ ਨਾਲ ਤੀਜਾ ਜਨਔਸ਼ਧੀ ਦਿਵਸ ਮਨਾ ਰਹੀ ਹੈ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਹਰ ਸਾਲ 7 ਮਾਰਚ ਦੇ ਦਿਨ ਨੂੰ ਦੇਸ਼ ਭਰ ਵਿਚ "ਜਨਔਸ਼ਧੀ ਦਿਵਸ" ਵਜੋਂ ਮਨਾਉਣ ਦਾ ਐਲਾਨ ਕੀਤਾ ਸੀ। ਪਿਛਲੇ ਸਾਲ ਦੂਜੇ ਜਨਔਸ਼ਧੀ ਦਿਵਸ ਤੇ 5695 ਪ੍ਰਧਾਨ ਮੰਤਰੀ ਭਾਰਤੀਯ ਜਨਔਸ਼ਧੀ ਕੇਂਦਰਾਂ ਨੇ ਭਾਰਤ ਦੇ 15 ਲੱਖ ਤੋਂ ਵੱਧ ਨਾਗਰਿਕਾਂ ਦੀ ਸਰਗਰਮ ਭਾਗੀਦਾਰੀ ਨਾਲ ਜਸ਼ਨ ਵਿਚ ਹਿੱਸਾ ਲਿਆ ਸੀ। ਜਨਔਸ਼ਧੀ ਦਿਵਸ ਦੇ ਹਫਤਾ ਭਰ ਚੱਲਣ ਵਾਲੇ ਜਸ਼ਨ, ਸਿਹਤ ਨਿਰੀਖਣ ਕੈਂਪ, ਜਨਔਸ਼ਧੀ ਪਰਿਚਰਚਾ, ਟੀਚ ਦੈਮ ਯੰਗ, ਜਨਔਸ਼ਧੀ ਕਾ ਸਾਥ ਆਦਿ ਦੀਆਂ ਵੱਖ-ਵੱਖ ਗਤੀਵਿਧੀਆਂ ਦੇ ਸੰਚਾਲਨ ਨਾਲ ਦੇਸ਼ ਭਰ ਵਿਚ ਆਯੋਜਿਤ ਕੀਤੇ ਜਾ ਰਹੇ ਹਨ।
"ਪ੍ਰਧਾਨ ਮੰਤਰੀ ਜਨਔਸ਼ਧੀ ਪਰਿਯੋਜਨਾ" ਭਾਰਤ ਸਰਕਾਰ ਦੇ ਫਾਰਮਾਸਿਊਟਿਕਲ ਵਿਭਾਗ ਦੀ ਇਕ ਨਿਵੇਕਲੀ ਪਹਿਲ ਹੈ ਜੋ ਆਮ ਜਨਤਾ ਨੂੰ ਹੁਣ ਕਿਫਾਇਤੀ ਕੀਮਤਾਂ ਤੇ ਕੁਆਲਟੀ ਦਵਾਈਆਂ ਉਪਲਬਧ ਕਰਵਾਉਣ ਦੇ ਯਤਨ ਕਰ ਰਹੀ ਹੈ। ਸਟੋਰਾਂ ਦੀ ਗਿਣਤੀ 7400 ਤੋਂ ਵਧ ਗਈ ਹੈ ਅਤੇ ਦੇਸ਼ ਦੇ ਸਾਰੇ 734 ਜ਼ਿਲ੍ਹਿਆਂ ਨੂੰ ਕਵਰ ਕੀਤਾ ਗਿਆ ਹੈ। ਇਸ ਤੋਂ ਇਲਾਵਾ ਵਿੱਤੀ ਸਾਲ 2019-20 ਦੌਰਾਨ ਪੀਐਮਬੀਜੇਪੀ ਨੇ ਐਮਆਰਪੀ ਤੇ 433.61 ਕਰੋੜ ਰੁਪਏ ਦੀ ਵਿੱਕਰੀ ਕੀਤੀ ਹੈ। ਇਸ ਨਾਲ ਦੇਸ਼ ਦੇ ਆਮ ਨਾਗਰਿਕਾਂ ਨੂੰ ਅਨੁਮਾਨਤ 2500 ਕਰੋੜ ਰੁਪਏ ਦੀ ਬੱਚਤ ਹੋਈ ਹੈ ਕਿਉਂਕਿ ਇਹ ਦਵਾਈਆਂ ਔਸਤ ਮਾਰਕੀਟ ਕੀਮਤ ਨਾਲੋਂ 50 ਪ੍ਰਤੀਸ਼ਤ ਤੋਂ 90 ਪ੍ਰਤੀਸ਼ਤ ਤੱਕ ਸਸਤੀਆਂ ਹਨ। 2020-21 ਦੇ ਮੌਜੂਦਾ ਵਿੱਤੀ ਸਾਲ ਵਿਚ 28.02.2021 ਤੱਕ 586.50 ਕਰੋੜ ਰੁਪਏ ਦੀ ਵਿੱਕਰੀ ਹੋ ਚੁੱਕੀ ਸੀ ਜਿਸ ਨਾਲ ਲੋਕਾਂ ਨੂੰ ਬਰਾਂਡਿਡ ਦਵਾਈਆਂ ਦੇ ਮੁਕਾਬਲੇ ਤਕਰੀਬਨ 3500 ਕਰੋੜ ਰੁਪਏ ਦੀ ਬੱਚਤ ਹੋਈ ਹੈ। ਇਹ ਸਕੀਮ ਟਿਕਾਊ ਅਤੇ ਨਿਯਮਤ ਆਮਦਨ ਨਾਲ ਸਵੈ-ਰੁਜ਼ਗਾਰ ਦਾ ਇਕ ਚੰਗਾ ਸਰੋਤ ਵੀ ਉਪਲਬਧ ਕਰਵਾਉਂਦੀ ਹੈ।
------------------------
ਐਮਸੀ/ ਕੇਪੀ/ ਏਕੇ
(Visitor Counter : 156
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਰਾਮੇਸ਼ਵਰਮ ਦੀ ਗ੍ਰਾਮੀਣ ਜਨਸੰਖਿਆ ਸਮੁੰਦਰੀ ਸ਼ੈਵਾਲ ਦੀ ਖੇਤੀ ਅਤੇ ਪ੍ਰੋਸੈਸਿੰਗ ਦੇ ਮਾਧਿਅਮ ਨਾਲ ਮਜ਼ਬੂਤ ਬਣੀ
ਤਮਿਲਨਾਡੂ ਵਿੱਚ ਰਾਮੇਸ਼ਵਰਮ ਨਿਵਾਸੀ ਸ਼੍ਰੀਮਤੀ ਮੁਥਾ ਮੁਥੁਵੇਲ ਸੰਬਾਈ ਦਾ ਜੀਵਨ ਸਮੁੰਦਰੀ ਸ਼ੈਵਾਲ ਦੀ ਖੇਤੀ ਅਤੇ ਉਸ ਖੇਤੀ ਵਿੱਚ ਟਰੇਨਿੰਗ ਦੇ ਨਾਲ ਸਮੁੰਦਰੀ ਸ਼ੈਵਾਲ ਦੀਆਂ ਬਜ਼ਾਰ ਮੰਗਾਂ ਦੇ ਸੰਪਰਕ ਦੇ ਮਾਧਿਅਮ ਨਾਲਹਿਤ ਦੇ ਲਈ ਬਦਲ ਗਿਆ ਹੈ। ਵਿਚੋਲਿਆਂ ਦੀ ਭੂਮਿਕਾ ਨੂੰ ਖਤਮ ਕਰਦੇ ਹੋਏ ਉਹ ਹੁਣ ਸਿੱਧੇ ਉੱਦਮੀਆਂ ਨੂੰ ਆਪਣੀ ਉਪਜ ਤੇ ਉਸ ਤੋਂ ਨਿਰਮਿਤ ਉਤਪਾਦ ਵੇਚ ਰਹੇ ਹਨ ਜਿਸ ਨਾਲ ਉਨ੍ਹਾਂ ਦੀ ਆਮਦਨ ਵਿੱਚ ਲਗਭਗ 50 ਪ੍ਰਤੀਸ਼ਤ ਦਾ ਵਾਧਾ ਹੋ ਰਿਹਾ ਹੈ।
ਸ਼੍ਰੀਮਤੀ ਮੁਥਾ ਮੁਥੁਵੇਲ, ਸਮੁੰਦਰੀ ਸ਼ੈਵਾਲ ਖੇਤੀ ਅਤੇ ਸਮੁੰਦਰੀ ਸ਼ੈਵਾਲ ਉਤਪਾਦ ਨਿਰਮਾਣ ਸੰਗਠਨ ਦੇ ਲਈ ਕੰਥਾਰਿਯਾਮੰਨ ਕਮੇਟੀ  ਦੀ ਮੈਂਬਰ ਹੈ, ਜੋ ਪਿਛਲੇ 17 ਵਰ੍ਹਿਆਂ ਤੋਂ ਸਮੁੰਦਰੀ ਸ਼ੈਵਾਲ ਦੀ ਖੇਤੀ ਕਰ ਰਹੇ ਹਨ। ਉਹ ਵਿਗਿਆਨਿਕ ਪਰਿਸ਼ਦ ਦੀ ਇੱਕ ਇਕਾਈ, ਸਮੁੰਦਰੀ ਸ਼ੈਵਾਲ ਰਿਸਰਚ ਸਟੇਸ਼ਨ ਦੁਆਰਾ ਟਰੇਂਡ 2000 ਲੋਕਾਂ ਵਿੱਚੋਂ ਹਨ ਅਤੇ ਇਹ ਕੇਂਦਰ ਵਿਗਿਆਨਿਕ ਤੇ ਉਦਯੋਗਿਕ ਰਿਸਰਚ ਪਰਿਸ਼ਦ- ਕੇਂਦਰੀ ਨਮਕ ਅਤੇ ਸਮੁੰਦਰੀ ਰਸਾਇਣ ਰਿਸਰਚ ਸੰਸਥਾਨ  ਤਮਿਲਨਾਡੂ ਦੇ ਮੰਡਪ ਵਿੱਚ ਸਥਿਤ ਹੈ।
ਸਮੁੰਦਰੀ ਸ਼ੈਵਾਲ ਸਥੂਲਦਰਸ਼ੀ ਅਰਥਾਤ ਸਹਿਜਤਾ ਨਾਲ ਦਿਖਣ ਵਾਲੇ  ਅਜਿਹੇ ਸ਼ੈਵਾਲ ਹਨ ਜਿਨ੍ਹਾਂ ਨੂੰ ਰੇਚਕ ਦੇ ਰੂਪ ਵਿੱਚ ਉਪਯੋਗ ਕਰਨ ਦੇ ਕਾਰਨ ‘21ਵੀਂ ਸਦੀ ਦਾ ਚਿਕਿਤਸਾ ਭੋਜਨ’ ਵੀ ਕਿਹਾ ਜਾਂਦਾ ਹੈ। ਉਨ੍ਹਾਂ ਦਾ ਉਪਯੋਗ ਘੇਘਾ ਰੋਗ , ਕੈਂਸਰ, ਬੋਨ ਰਿਪਲੇਸਮੈਂਟ ਥੈਰੇਪੀ ਅਤੇ ਕਾਰਡੀਓਵੈਸਕੁਲਰ ਸਰਜਰੀ ਦੇ ਲਈ ਔਸ਼ਧੀਯ  ਕੈਪਸੂਲ ਬਣਾਉਣ ਦੇ ਲਈ ਵੀ ਕੀਤਾ ਜਾਂਦਾ ਹੈ। ਇਹ ਅਸੰਖਿਆ ਉਪਯੋਗ ਸਮੁੰਦਰੀ ਸ਼ੈਵਾਲ ਨੂੰ ਅਤਿਯਧਿਕ ਮੰਗ ਵਾਲਾ ਉਤਪਾਦ ਬਣਾਉਂਦੇ ਹਨ। ਸਥਾਨਕ ਲੋਕ ਲੰਬੇ ਸਮੇਂ ਤੋਂ ਇਸ ਦੀ ਖੇਤੀ ਕਰ ਰਹੇ ਹਨ ਲੇਕਿਨ ਇਸ ਦੀ ਪੂਰੀ ਸਮਰੱਥਾ ਦਾ ਉਪਯੋਗ ਕਰਨ ਦੇ ਲਈ ਜ਼ਰੂਰੀ ਕੌਸ਼ਲ ਦੀ ਕਮੀ ਹੈ। ਇੱਥੇ ਕੇਂਦਰ ਵਿਗਿਆਨਿਕ ਤੇ ਉਦਯੋਗਿਕ ਰਿਸਰਚ ਪਰਿਸ਼ਦ- ਕੇਂਦਰੀ ਨਮਕ ਤੇ ਸਮੁੰਦਰੀ ਰਸਾਇਣ ਰਿਸਰਚ ਸੰਸਥਾਨ  ਨੇ ਕਦਮ ਰੱਖਿਆ ਅਤੇ ਜ਼ਰੂਰੀ ਕੌਸ਼ਲ ਪ੍ਰਦਾਨ ਕਰਨ ਦੀ ਪਹਿਲ ਕੀਤੀ।
ਵਿਗਿਆਨਿਕ ਤੇ ਉਦਯੋਗਿਕ ਰਿਸਰਚ ਪਰਿਸ਼ਦ- ਕੇਂਦਰੀ ਨਮਕ ਅਤੇ ਸਮੁੰਦਰੀ ਰਸਾਇਣ ਰਿਸਰਚ ਸੰਸਥਾਨ  ਦੇ ਪ੍ਰਯਤਨਾਂ ਨੇ ਤਮਿਲਨਾਡੂ ਦੇ ਮੰਡਪ ਅਤੇ ਗੁਜਰਾਤ ਰਾਜ ਵਿੱਚ ਸਮੁਦਾਏ-ਅਧਾਰਿਤ ਸੰਗਠਨਾਂ ਅਤੇ ਸੈਲਫ ਹੈਲਪ ਗਰੁੱਪਾਂ ਦੇ ਵਿੱਚ ਸਮੁੰਦਰੀ ਸੈਵਾਲ ਦੀ ਖੇਤੀ, ਉਪਯੁਕਤ ਟੈਕਨੋਲੋਜੀ ਦਾ ਪ੍ਰਯੋਗ ਕਰਨ, ਉਦਯੋਗਿਕ ਜ਼ਰੂਰਤਾਂ ਦੇ ਲਈ ਸਮੁੰਦਰੀ ਸ਼ੈਵਾਲ ਦੀ ਬਾਇਓਮਾਸ ਉਤਪਾਦਕਤਾ ਵਧਾਉਣ ਅਤੇ ਸਮੁੰਦਰੀ ਸ਼ੈਵਾਲ ਅਧਾਰਿਤ ਗਤੀਵਿਧੀਆਂ ‘ਤੇ ਉੱਦਮਤਾ ਵਿਕਾਸ ਨੂੰ ਪ੍ਰੋਤਸਾਹਿਤ ਕਰਨ ਵਿੱਚ ਕੌਸ਼ਲ ਵਿਕਸਿਤ ਕਰਨ ਵਿੱਚ ਮਦਦ ਕੀਤੀ ਹੈ।
ਟਰੇਂਡ ਸਥਾਨਕ ਲੋਕਾਂ ਵਿੱਚ ਕਈ ਮਹਿਲਾਵਾਂ ਸ਼ਾਮਲ ਹਨ ਜੋ ਆਪਣੇ-ਆਪਣੇ ਪਰਿਵਾਰ ਦੀ ਕਮਾਊ ਮੈਂਬਰ ਹਨ। ਉਹ ਹੁਣ ਸਮੁੰਦਰੀ ਸੈਵਾਲ ਦੀ ਖੇਤੀ ਦੇ ਮਾਧਿਅਮ ਨਾਲ ਚੰਗਾ ਲਾਭਾਂਸ਼ ਉਰਜਿਤ ਕਰ ਰਹੇ ਹਨ। ਕਈ ਮਹਿਲਾ ਸਮੂਹਾਂ ਨੂੰ ਇਸ ਤੋਂ ਲਾਭ ਹੋਇਆ ਹੈ ਅਤੇ ਵਿਗਿਆਨਿਕ ਤੇ ਉਦਯੋਗਿਕ ਰਿਸਰਚ ਪਰਿਸ਼ਦ- ਕੇਂਦਰੀ ਨਮਕ ਅਤੇ ਸਮੁੰਦਰੀ ਰਸਾਇਣ ਰਿਸਰਚ ਸੰਸਥਾਨ  ਤੋਂ ਟਰੇਨਿੰਗ ਅਤੇ ਟੈਕਨੋਲੋਜੀ ਦੇ ਮਾਧਿਅਮ ਨਾਲ ਨਿਰਮਿਤ ਸਮਰੱਥਾ ਨੇ ਸਥਾਨਕ ਜਨਸੰਖਿਆ ਦੇ ਲਈ ਆਜੀਵਿਕਾ ਸੁਨਿਸ਼ਚਿਤ ਕਰਨ ਦੇ ਨਾਲ ਹੀ ਉਨ੍ਹਾਂ ਨੂੰ ਸਸ਼ਕਤ ਬਣਾਉਣ ਵਿੱਚ ਵੀ ਇੱਕ ਲੰਬਾ ਸਫਰ ਤੈਅ ਕੀਤਾ ਹੈ।
<><><><><>
ਸੀਐੱਨਸੀ/ਆਰਆਰ
(Visitor Counter : 80
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਐੱਲਈਡੀ ਲਈ ਨਿੱਕਲਣ ਵਾਲੇ ਉਪਯੋਗੀ ਚਮਕੀਲੇ ਰੰਗਾਂ ਨਾਲ ਨੈਨੋ–ਕ੍ਰਿਸਟਲ ਨਾਲ ਵਿਕਸਤ ਨਾਪਣਯੋਗ  ਸੰਸਲੇਸ਼ਣ ਵਿਧੀ
ਭਾਰਤੀ ਖੋਜਕਾਰਾਂ ਨੇ ਇੱਕ ਅਜਿਹੀ ਵਿਧੀ ਵਿਕਸਤ ਕੀਤੀ ਹੈ, ਜੋ ਅਰਧ–ਚਾਲਕ  ਨੈਨੋ–ਕ੍ਰਿਸਟਲਾਂ ਦੇ ਇੱਕ ਵਿਸ਼ੇਸ਼ ਵਰਕ ਦੇ ਵੱਡੇ ਪੱਧਰ ਉੱਤੇ ਸੰਸਲੇਸ਼ਣ ’ਚ ਸਹਾਇਕ ਹੋ ਸਕਦੀ ਹੈ। ਇਹ ਨੈਨੋ–ਕ੍ਰਿਸਅਲ ਦੋ–ਪਾਸਾਰੀ ਪੈਰੋਵਸਕਾਈਟ ਨੈਨੋ–ਕ੍ਰਿਸਟਲ ਅਖਵਾਉਂਦੇ ਹਨ ਤੇ ਜਿਨ੍ਹਾਂ ਵਿੱਚ ਚਮਕੀਲੇ ਰੰਗ ਨਿੱਕਲਦੇ ਹਨ ਤੇ ਇਨ੍ਹਾਂ ਉੱਤੇ ਵਾਤਾਵਾਰਣ ’ਚੋਂ ਖੁਰੇ ਹੋਣ ਜਾਂ ਦੂਸ਼ਿਤ ਹੋਣ ਦਾ ਪ੍ਰਭਾਵ ਨਹੀਂ ਹੁੰਦਾ। ਇਸ ਲਈ ਇਹ ਉੱਚ ਰੰਗ ਸ਼ੁੱਧਤਾ ਤੇ ਘੱਟ ਲਾਗਤ ਸਮਾਧਾਨ ਪ੍ਰਕਿਰਿਆ ਸਮਰੱਥਾ ਦੋਵਾਂ ਲਈ ਉਪਯੋਗੀ ਹੁੰਦੇ ਹਨ।
ਨੈਨੋ ਪਦਾਰਥਾਂ  ’ਚ ਉਨ੍ਹਾਂ ਦੇ ਥੋਕ ਵਿੱਚ ਸਮਾਨ ਪਦਾਰਥ ਦੀ ਤੁਲਨਾ ਵਿੱਚ ਵਿਲੱਖਣ ਗੁਣ ਹੁੰਦੇ ਹਨ ਕਿਉਂਕਿ ਇਨ੍ਹਾਂ ਤੋਂ ਚਮਕਦਾਰ ਰੌਸ਼ਨੀ ਮਿਲਦੀ ਹੈ ਤੇ ਸਾਡੇ ਰੋਜ਼ਾਨਾ ਦੇ ਜੀਵਨ ’ਚ ਕਈ ਹੋਰ ਪ੍ਰਯੋਗਾਂ ਤੋਂ ਇਲਾਵਾ ਪ੍ਰਕਾਸ਼ ਉਤਸਰਜਕ ਡਾਇਓਡ  ਲਈ ਇਹ ਬਹੁਤ ਉਪਯੋਗੀ ਹੁੰਦੇ ਹਨ। ਭਾਵੇਂ ਅਜਿਹੇ ਪਦਾਰਥਾਂ ਦਾ ਵੱਡੇ ਪੱਧਰ ’ਤੇ ਸੰਸਲੇਸ਼ਣ ਕਰਨਾ ਪ੍ਰਤਿਕਿਰਿਆ ਪ੍ਰਣਾਲੀ ਦੇ ਰੂਪ ਵਿੱਚ ਚੁਣੌਤੀਪੂਰਣ ਹੁੰਦਾ ਹੈ ਅਤੇ ਵੱਡੇ ਪੱਧਰ ਉੱਤੇ ਸੰਸਲੇਸ਼ਣ ਦੀ ਗਤੀਸ਼ੀਲਤਾ  ਅਕਸਰ ਛੋਟੇ ਪੱਧਰ ਉੱਤੇ ਕੀਤੇ ਗਏ ਸੰਸਲੇਸ਼ਣ ਤੋਂ ਵੱਖ ਹੁੰਦੀ ਹੈ। ਪਰ ਉਦਯੋਗਿਕ ਪ੍ਰਯੋਗਾਂ ਲਈ ਇੰਨੇ ਵੱਡੇ ਪੱਧਰ ਉੱਤੇ ਸੰਸਲੇਸ਼ਣ ਦੀਆਂ ਵਿਧੀਆਂ ਜ਼ਰੂਰੀ ਹਨ।
ਇਸ ਦਿਸ਼ਾ ’ਚ ਜ਼ਰੂਰੀ ਨਤੀਜਾ ਹਾਸਲ ਕਰਨ ਲਈ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਅਧੀਨ ਇੱਕ ਖ਼ੁਦਮੁਖਤਿਆਰ ਸੰਸਥਾਨ ਨੈਨੋ ਐਂਡ ਸੌਫ਼ਟ ਮੈਟਰ ਸਾਇੰਸਜ਼  ਦੇ ਖੋਜਕਾਰਾਂ ਦੇ ਇੱਕ ਸਮੂਹ ਨੇ ਦੋ–ਪਾਸਾਰੀ ਪਰਤਦਾਰ ਪੈਰੋਵਸਕਾਈਟ ਅਤੇ ਪੈਰੋਸਵਕਾਈਟ ਨੈਨੋ–ਕ੍ਰਿਸਟਲ ਨੂੰ ਇੱਕ ਸੋਨੋਕੈਮਿਕਲ ਪ੍ਰਕਿਰਿਆ ਵੱਲੋਂ ਸੰਸਲੇਸ਼ਿਤ ਕੀਤਾ ਹੈ। ਇਸ ਪ੍ਰਕਿਰਿਆ ਨੂੰ ਅਕਸਰ ਵੱਡੇ ਪੱਧਰ ਉੱਤੇ ਸੰਸਲੇਸ਼ਣ ਲਈ ਪ੍ਰਯੋਗ ਕੀਤਾ ਜਾਂਦਾ ਹੈ। ਇਹ ਪ੍ਰਕਿਰਿਆ ਸ਼ਕਤੀਸ਼ਾਲੀ ਅਲਟ੍ਰਾਸਾਊਂਡ ਵਿਕੀਰਣ ਦੇ ਪ੍ਰਯੋਗ ਨਾਲ ਅਣੂਆਂ ਨੂੰ ਰਸਾਇਣਕ ਪ੍ਰਤੀਕਿਰਿਆ ਨਾਲ ਪ੍ਰਵਾਹਿਤ ਕਰਵਾਉਣ ਲਈ ਸੋਨੋਕੈਮਿਸਟ੍ਰੀ ਦੇ ਸਿਧਾਂਤਾਂ ਦਾ ਉਪਯੋਗ ਕਰਦੀ ਹੈ। ਇਹ ਕੰਮ ‘ਜਰਨਲ ਆੱਵ੍ ਫ਼ਿਜ਼ੀਕਲ ਕੈਮਿਸਟ੍ਰੀ ਸੀਅ’ ’ਚ ਪ੍ਰਕਾਸ਼ਿਤ ਹੋਇਆ ਹੈ।
ਟੀਮ ਨੇ ਇਹ ਵੇਖਿਆ ਕਿ ਪ੍ਰਤਿਕਿਰਿਆ ਦੌਰਾਨ ਇਹ ਨੈਨੋ ਪਦਾਰਥ  ਕਿਵੇਂ ਵਧਦੇ ਹਨ? ਉਨ੍ਹਾਂ ਨੇ ਇਨ੍ਹਾਂ ਨੈਨੋ–ਮਟੀਰੀਅਲ ਦੀ ਪਾਸਾਰਤਾ  ਤੇ ਉਨ੍ਹਾਂ ’ਚੋਂ ਨਿੱਕਲਦੇ ਰੰਗਾਂ ਨੂੰ ਟਿਊਨ ਕਰਨ ਲਈ ਸਮਾਂ ਤੇ ਤਾਪਮਾਨ ਜਿਹੇ ਪ੍ਰਤੀਕਿਰਿਆ ਮਾਪਦੰਡਾਂ ਨੂੰ ਨਿਯੰਤ੍ਰਿਤ ਕੀਤਾ। ਖੋਜਕਾਰਾਂ ਨੇ ਵਿਖਾਇਆ ਕਿ ਮੁਢਲੇ ਗੇੜ ’ਚ ਦੋ–ਪਾਸਸਾਰੀ ਪਰਤਦਾਰ  ਪੈਰੋਵਸਕਾਈਟਸ ਬਣਦੇ ਹਨ ਤੇ ਮੁੜ ਨਿਯੰਤ੍ਰਿਤ ਤੌਰ ’ਤੇ ਪੈਰੋਵਸਕਾਈਟ ਨੈਨੋ–ਕ੍ਰਿਸਟਲ ’ਚ ਤਬਦੀਲ ਹੋ ਜਾਂਦੇ ਹਨ। ਉਨ੍ਹਾਂ ਨੇ ਇਲ੍ਹਾਂ ਪੈਰੋਵਸਕਾਈਟਸ ਦੇ ਮਿਸ਼ਰਣ ਨਾਲ ਹਿੱਕ ਸਫ਼ੇਦ ਰੌਸ਼ਨੀ ਦੇਣ ਵਾਲੇ ਡਾਇਓਡ ਦਾ ਵੀ ਪ੍ਰਦਰਸ਼ਨ ਕੀਤਾ। ਇਨ੍ਹਾਂ ਨੈਨੋ–ਮਟੀਰੀਅਲ ਦੀ ਸਥਿਰਤਾ ਨੂੰ ਵਧਾਉਣ ਲਈ ਸੀਐੱਨਐੰਸ ਦੀ ਟੀਮ ਵੱਲੋਂ ਇਸ ’ਤੇ ਅੱਗੇ ਕੰਮ ਕੀਤਾ ਜਾ ਰਿਹਾ ਹੈ।
ਪ੍ਰਕਾਸ਼ਨ ਲਿੰਕ: DOI: 10.1021/acs.jpcc.1c02227
ਹੋਰ ਵੇਰਵਿਆਂ ਲਈ, ਡਾ. ਪ੍ਰਲਯ ਕੇ. ਸੈਂਟਰਾ ਨਾਲ ਇੱਥੇ ਸੰਪਰਕ ਕੀਤਾ ਜਾ ਸਕਦਾ ਹੈ .
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਦਿੱਲੀ ਪੁਲਿਸ ਦੀਆਂ ਮਹਿਲਾ ਕਾਰਜਕਾਰੀ ਅਧਿਕਾਰੀ ਖਾਦੀ ਸਿਲਕ ਦੀਆਂ ਸਾੜ੍ਹੀਆਂ ਪਾਉਣਗੀਆਂ
ਖਾਦੀ ਨੂੰ ਵੱਖ-ਵੱਖ ਸਰਕਾਰੀ ਦਫਤਰਾਂ ਵਿਚ ਤੇਜ਼ੀ ਨਾਲ ਸਵੀਕਾਰਿਆ ਜਾ ਰਿਹਾ ਹੈ । ਖਾਦੀ ਨੂੰ ਅਪਣਾਉਣ ਵਾਲੀ ਨਵੀਨਤਮ ਸਰਕਾਰੀ ਏਜੰਸੀ ਦਿੱਲੀ ਪੁਲਿਸ ਹੈ । ਦਿੱਲੀ ਪੁਲਿਸ ਆਪਣੇ ਮਹਿਲਾ ਫਰੰਟ ਡੈਸਕ ਦੇ ਕਾਰਜਕਾਰੀ ਅਧਿਕਾਰੀਆਂ ਲਈ ਖੂਬਸੂਰਤ ਖਾਦੀ ਸਿਲਕ ਦੀਆਂ ਸਾੜੀਆਂ ਖਰੀਦ ਰਹੀ ਹੈ ।
ਖਾਦੀ ਅਤੇ ਗ੍ਰਾਮ ਉਦਯੋਗ ਕਮਿਸ਼ਨ  ਨੂੰ ਦਿੱਲੀ ਪੁਲਿਸ ਵੱਲੋਂ 256 ਲੱਖ ਰੁਪਏ ਦੀਆਂ 836 ਖਾਦੀ ਸਿਲਕ ਸਾੜੀਆਂ ਦੇ ਖਰੀਦ ਆਰਡਰ ਮਿਲੇ ਹਨ ਜੋ ਦੋ ਮਹੀਨਿਆਂ ਤੋਂ ਵੀ ਘੱਟ ਸਮੇਂ ਵਿੱਚ ਸਪਲਾਈ ਕੀਤੀਆਂ ਜਾਣਗੀਆਂ । ਦੋਹਰੇ ਰੰਗ ਵਾਲੀਆਂ ਸਾੜੀਆਂ ਉੱਚ ਗੁਣਵੱਤਾ ਵਾਲੀ ਤਸਰ-ਕਟੀਆ ਰੇਸ਼ਮ ਦੀਆਂ ਬਣੀਆਂ ਹੋਣਗੀਆਂ । ਸਾੜ੍ਹੀ ਦਾ ਨਮੂਨਾ ਦਿੱਲੀ ਪੁਲਿਸ ਨੇ ਮੁਹੱਈਆ ਕਰਵਾਇਆ ਸੀ, ਜਿਸ ਨੂੰ ਕੇ.ਆਈ.ਸੀ. ਵੱਲੋਂ ਵਿਕਸਤ ਕੀਤਾ ਗਿਆ ਸੀ ਅਤੇ ਦਿੱਲੀ ਪੁਲਿਸ ਨੇ ਇਸ ਨੂੰ ਮਨਜ਼ੂਰੀ ਦਿੱਤੀ ਸੀ। ਸਾੜ੍ਹੀਆਂ ਨੂੰ ਕੁਦਰਤੀ ਰੰਗ ਦੇ ਰੇਸ਼ਮ ਅਤੇ ਕਟੀਆ ਰੇਸ਼ਮ ਨੂੰ ਗੁਲਾਬੀ ਵਿੱਚ ਮਿਲਾਇਆ ਜਾਵੇਗਾ ।
ਕੇ.ਵੀ.ਆਈ.ਸੀ ਦੇ ਚੇਅਰਮੈਨ ਸ੍ਰੀ ਵਿਨੈ ਕੁਮਾਰ ਸਕਸੈਨਾ ਨੇ ਕਿਹਾ ਕਿ ਦਿੱਲੀ ਪੁਲਿਸ ਵੱਲੋਂ ਤਾਜ਼ਾ ਖਰੀਦ ਆਰਡਰ ਖਾਦੀ ਦੀ ਵੱਧ ਰਹੀ ਲੋਕਪ੍ਰਿਅਤਾ ਨੂੰ ਦਰਸਾਉਂਦਾ ਹੈ । ਇਹ ਖਾਦੀ ਕਾਰੀਗਰਾਂ ਨੂੰ ਮਜ਼ਬੂਤ ਕਰੇਗਾ । ਸ੍ਰੀ ਸਕਸੈਨਾ ਨੇ ਕਿਹਾ ਕਿ “ਸਾਲਾਂ ਤੋਂ ਖਾਦੀ ਇਕ ਟਰੈਂਡ ਸੈਟਰ ਬਣ ਗਿਆ ਹੈ। ਖਾਦੀ ਕਾਰੀਗਰੀ ਹੈ, ਇਸ ਲਈ ਇਹ ਸਭ ਤੋਂ ਆਰਾਮ ਦਾਇਕ ਫੈਬਰਿਕ ਹੈ I ਉਨ੍ਹਾਂ ਕਿਹਾ ਕਿ ਖਾਦੀ ਨੂੰ ਸਿਰਫ ਆਮ ਲੋਕ ਹੀ ਨਹੀਂ ਬਲਕਿ ਨੌਜਵਾਨਾਂ ਅਤੇ ਕਈ ਸਰਕਾਰੀ ਸੰਸਥਾਵਾਂ ਨੇ ਵੀ ਖਾਦੀ ਨੂੰ ਅਪਣਾ ਲਿਆ ਹੈ। ਇਹ ਸਾਡੇ ਕਾਰੀਗਰਾਂ ਨੂੰ ਦੇਸ਼ ਦੇ ਦੂਰ ਦੁਰਾਡੇ ਇਲਾਕਿਆਂ ਵਿੱਚ ਖਾਦੀ ਕਤਾਈ ਅਤੇ ਬੁਣਨ ਲਈ ਇੱਕ ਵੱਡਾ ਹੁਲਾਰਾ ਹੈ।
ਪੱਛਮੀ ਬੰਗਾਲ ਵਿਚ ਰਵਾਇਤੀ ਕਾਰੀਗਰਾਂ ਵੱਲੋਂ ਦਿੱਲੀ ਪੁਲਿਸ ਲਈ ਤਸਰ-ਕਟੀਆ ਰੇਸ਼ਮ ਸਾੜੀਆਂ ਤਿਆਰ ਕੀਤੀਆਂ ਜਾ ਰਹੀਆਂ ਹਨ । ਤਸਰ - ਕਟੀਆ ਰੇਸ਼ਮ ਦੋ ਕੱਪੜਿਆਂ ਵਿਚ ਉਪਲਬਧ ਇਕ ਕੱਪੜਾ ਹੈ ਜੋ ਕਿ ਤਸਰ ਅਤੇ ਕਟੀਆ ਰੇਸ਼ਮ ਦੇ ਮਿਸ਼ਰਣ ਤੋਂ ਬਣਾਇਆ ਗਿਆ ਹੈ । ਇਹ ਜਿਆਦਾਤਰ ਰਵਾਇਤੀ ਕਾਰੀਗਰਾਂ ਵੱਲੋਂ ਬੁਣਿਆ ਹੋਇਆ ਹੈ ਅਤੇ ਇਸ ਦੀ ਪਛਾਣ ਇਸ ਦੇ ਸੰਘਣੇ ਅਤੇ ਭਾਰੀ ਟੈਕਸਟ ਦੁਆਰਾ ਦੋ ਵੱਖ ਵੱਖ ਧਾਗਿਆਂ ਦੀ ਵਰਤੋਂ ਕਰਕੇ ਕੀਤੀ ਗਈ ਹੈ ਜੋ ਤਸਰ ਅਤੇ ਕਟੀਆ ਹੈ । ਇਹ ਮੋਟਾ ਹੈ ਅਤੇ ਸਾਦਾ ਲੱਗਦਾ ਹੈ ਪਰ ਸੰਘਣੀ ਬੁਣਾਈ ਇਸ ਫੈਬਰਿਕ ਨੂੰ ਸਾਰੇ ਮੌਸਮ ਵਿਚ ਪਹਿਨਣ ਯੋਗ ਬਣਾ ਦਿੰਦੀ ਹੈ ।
ਇਸ ਤੋਂ ਪਹਿਲਾਂ ਕੇ.ਵੀ.ਆਈ.ਆਸੀ ਨੇ ਭਾਰਤੀ ਰੇਲਵੇ, ਸਿਹਤ ਮੰਤਰਾਲਾ, ਭਾਰਤੀ ਡਾਕ ਵਿਭਾਗ, ਏਅਰ ਇੰਡੀਆ ਅਤੇ ਹੋਰ ਸਰਕਾਰੀ ਏਜੰਸੀਆਂ ਨਾਲ ਖਾਦੀ ਉਤਪਾਦਾਂ ਦੀ ਸਪਲਾਈ ਲਈ ਬੈੱਡਸ਼ੀਟ ਅਤੇ ਵਰਦੀਆਂ ਸਮੇਤ ਸਮਝੌਤੇ ਕੀਤੇ ਸਨ। ਕੇ.ਵੀ.ਆਈ.ਆਸੀ ਰਾਸ਼ਟਰੀ ਕੈਰੀਅਰ ਏਅਰ ਇੰਡੀਆ ਦੇ ਚਾਲਕ ਦਲ ਦੇ ਮੈਂਬਰਾਂ ਅਤੇ ਸਟਾਫ ਲਈ ਵਰਦੀਆਂ ਵੀ ਤਿਆਰ ਕਰ ਰਹੀ ਹੈ। ਖਾਦੀ ਇੰਡੀਆ ਨੇ ਦੇਸ਼ ਵਿਚ 90 ਹਜ਼ਾਰ ਤੋਂ ਵੱਧ ਪੋਸਟਮੈਨ / ਪੋਸਟਵੋਮੈਨ ਲਈ ਵਰਦੀਆਂ ਤਿਆਰ ਕੀਤੀਆਂ ਹਨ ਅਤੇ ਜੋ ਹੁਣ ਵੀ ਆਨਲਾਈਨ ਉਪਲਬਧ ਹਨ I
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸੀਐੱਸਆਈਆਰ-ਸੀਡੀਆਰਆਈ, ਲਖਨਊ ਦੇ ਵਿਗਿਆਨੀ ਡਾ.ਸੁਸ਼ਾਂਤ ਕਾਰ, ਸੋਸਾਇਟੀ ਆਵ੍ ਬਾਇਓਲੋਜੀਕਲ ਕੈਮਿਟਸ  ਦੇ "ਪ੍ਰਫੈਸਰ ਏ.ਐੱਨ. ਭਾਦੁੜੀ ਮੈਮੋਰੀਅਲ ਲੈਕਚਰ ਅਵਾਰਡ-2020" ਨਾਲ ਸਨਮਾਨਿਤ
ਲੀਸ਼ਮੈਨੀਯਾ ਡੋਨੋਵਾਨੀ , ਦੇ ਰੋਗ ਜਨਨ ਸਮਰੱਥਾ ਅਤੇ ਉਸ ਦੇ ਅਸਿਤੱਤਵ ਦੀ ਰਣਨੀਤੀ ਨੂੰ ਸਮਝਣ ਦੀ ਦਿਸ਼ਾ ਵਿੱਚ ਕੀਤੇ ਜਾ ਗਏ ਉਸ ਦੇ ਮਹੱਤਵਪੂਰਨ ਖੋਜ ਕਾਰਜ/ਯੋਗਦਾਨ ਨੂੰ ਮਾਨਤਾ ਦੇਣ ਦੇ ਲਈ ਸੋਸਾਇਟੀ ਆਵ੍ ਬਾਇਓਲੋਜੀਕਲ ਕੈਮਿਟਸ  ਨੇ ਡਾ. ਸੁਸ਼ਾਂਤ ਕਾਰ, ਸੀਨੀਅਰ ਵਿਗਿਆਨੀ ਮੋਲੀਕੁਲਰ ਪੇਰਸੀਟੋਲੋਜੀ ਐਂਡ ਇਮਯੂਲੋਜੀ ਵਿਭਾਗ, ਸੀਐੱਸਆਈਆਰ-ਸੀਡੀਆਰਆਈ, ਲਖਨਊ ਨੂੰ ਇਸ ਸਾਲ ਦੇ ਪ੍ਰਫੈਸਰ ਏ.ਐੱਨ. ਭਾਦੁੜੀ ਮੈਮੋਰੀਅਲ ਲੈਕਚਰ ਅਵਾਰਡ-2020 ਲਈ ਚੁਣਿਆ ਹੈ।
ਲੀਸ਼ਮੈਨੀਯਾ ਡੋਨੋਵਾਲੀ ਇੱਕ ਰੋਗ ਪ੍ਰੋਟੋਜੋਅਨ ਪਰਜੀਵੀ ਮੈਕਰੋਫੇਜ ਸੈੱਲਾਂ ਨੂੰ ਸੰਕ੍ਰਿਮਤ ਕਰਦਾ ਹੈ ਅਤੇ ਦੁਨੀਆ ਭਰ ਵਿੱਚ ਲੱਖਾਂ ਲੋਕਾਂ ਨੂੰ ਪ੍ਰਭਾਵਿਤ ਕਰਨ ਵਾਲੇ ਇੱਕ ਘਾਤਕ ਸੰਕ੍ਰਾਮਕ ਰੋਗ, ਲੀਸ਼ਮੈਨੀਯਾਸਿਸ  ਦਾ ਮੁੱਖ ਕਾਰਕ ਹੈ। ਡਾ.ਸੁਸ਼ਾਂਤ ਕਾਰ ਦੀ ਰਿਸਚਚ ਟੀਮ ਮੈਕਰੋਫੇਜ ਡੈਂਡ੍ਰਾਇਟਿਕ ਸੈੱਲਾਂ ਅਤੇ ਟੀ ਸੈੱਲਾਂ ਜਿਹੇ ਵਿਭਿੰਨ ਇਮਿਊਨ ਸੈੱਲਾਂ ਦੇ ਨਾਲ ਲੀਸ਼ਮੈਨੀਯਾ ਪਰਜੀਵੀ ਦੇ ਪਾਰਸਪਰਿਕ ਸਬੰਧਾਂ ਦਾ ਅਧਿਐਨ ਕਰ ਰਹੀ ਹੈ ਅਤੇ ਇਸ ਸੰਕ੍ਰਮਣ ਨੂੰ ਪ੍ਰਭਾਵਿਤ ਕਰਨ ਵਾਲੇ ਵਿਭਿੰਨ ਇੰਟ੍ਰਾਸੈਲਿਊਲਰ ਸਿੰਗਨੈਲਿੰਗ ਕੈਸਕੇਡਜ਼ ਦੇ ਮੌਡਿਊਲੇਸ਼ਨ 'ਤੇ ਇਸ ਦੀ ਪ੍ਰਤੀਕਿਰਿਆ ਦਾ ਵੀ ਅਧਿਐਨ ਕੀਤਾ ਜਾ ਰਿਹਾ ਹੈ। ਜਿਸ ਨਾਲ ਇਸ ਰੋਗ ਦੇ ਇਲਾਜ ਅਤੇ ਬਚਾਅ ਲਈ ਨਵੀਆਂ ਦਵਾਈਆਂ ਵਿਕਸਿਤ ਕਰਨ ਵਿੱਚ ਮਦਦ ਮਿਲ ਸਕੇ।
ਸੋਸਾਇਟੀ ਆਵ ਬਾਇਓਲੋਜੀਕਲ ਕੈਮਿਟਸ  ਨੇ ਦੇਸ਼ ਵਿੱਚ ਜੈਵਿਕ ਵਿਗਿਆਨ ਦੇ ਵਿਕਾਸ ਲਈ ਖੋਜਕਰਤਾਵਾਂ/ਵਿਗਿਆਨਕਾਂ ਦੁਆਰਾਂ ਕੀਤੇ ਜਾ ਰਹੇ ਸਲਾਹੁਣਯੋਗ ਅਤੇ ਮਹੱਤਵਪੂਰਨ ਯੋਗਦਾਨ ਨੂੰ ਮਾਨਤਾ ਦੇਣ ਦੇ ਲਈ ਕਈ ਅਵਾਰਡਾਂ ਦੀ ਸਥਾਪਨਾ ਕੀਤੀ ਹੈ। ਸੋਸਾਇਟੀ ਆਵ੍ ਬਾਇਓਲੋਜੀਕਲ ਕੈਮਿਟਸ  ਜਾਂ ਐੱਸਬੀਆਈ  ਦੀ ਸਥਾਪਨਾ ਸਾਲ 1930 ਵਿੱਚ ਇੰਡੀਅਨ ਇੰਸਟੀਟਿਊਟ ਆਵ੍ ਸਾਇੰਸ, ਬੈਂਗਲੁਰੁ ਵਿੱਚ ਹੋਈ ਸੀ। ਇਹ ਵੱਕਾਰੀ ਵਿਗਿਆਨਕ ਸੋਸਾਇਟੀ ਮੈਸੂਰ ਦੀ ਤਤਕਾਲੀ ਰਿਆਸਤ ਵਿੱਚ ਸੋਸਇਟੀ ਐਕਟ ਦੇ ਤਹਿਤ ਰਜਿਸਟਰਡ ਕੀਤੀ ਗਈ ਸੀ।
ਪ੍ਰਫੈਸਰ ਏ. ਐੱਨ. ਭਾਦੁੜੀ ਮੈਮੋਰੀਅਲ ਲੈਕਚਰ ਅਵਾਰਡ ਹਰੇਕ ਦੋ ਸਾਲਾਂ ਵਿੱਚ ਪ੍ਰਦਾਨ ਕੀਤਾ ਜਾਂਦਾ ਹੈ। ਅਵਾਰਡ ਦੇ ਪ੍ਰਾਪਤਕਰਤਾ ਦੀ ਉਮਰ 50 ਸਾਲ ਤੋਂ ਘੱਟ ਹੋਣੀ ਚਾਹੀਦੀ ਹੈ। ਅਵਾਰਡ ਜੈਵਿਕ ਬਾਇਓਲੋਜੀਕਲ ਕੈਮਿਸਟਰੀ ਅਤੇ ਅਲਾਇਡ ਸਾਇੰਸਿਜ਼ ਦੇ ਲਈ ਦਿੱਤਾ ਜਾਂਦਾ ਹੈ, ਜ਼ਿਆਦਾਤਰ ਪਰਜੀਵੀ ਸੰਕ੍ਰਮਣ ਦੇ ਨਾਲ ਸਬੰਧਿਤ ਸ਼ਾਨਦਾਰ ਖੋਜ ਕਾਰਜ ਨੂੰ ਤਰਜੀਹ ਦਿੱਤੀ ਜਾਂਦੀ ਹੈ। ਅਵਾਰਡ ਜੇਤੂ ਨੂੰ ਐੱਸਬੀਸੀ  ਦੀ ਸਲਾਨਾ ਮੀਟਿੰਗ ਵਿੱਚ ਅਵਾਰਡ ਪ੍ਰਦਾਨ ਕੀਤਾ ਜਾਂਦਾ ਹੈ ਜਿੱਥੇ ਉਸ ਨੂੰ ਇੱਕ ਅਵਾਰਡ ਭਾਸ਼ਣ ਵੀ ਦੇਣਾ ਹੁੰਦਾ ਹੈ।
ਆਯੂਸ਼
ਵਿਦੇਸ਼ੀ ਮੁਲਕਾਂ ਨਾਲ ਖੋਜ ਭਾਈਵਾਲੀ
ਹੁਣ ਤੱਕ ਆਯੁਸ਼ ਮੰਤਰਾਲੇ ਨੇ ਰਵਾਇਤੀ ਮੈਡੀਸਨ ਤੇ ਹੋਮਿਓਪੈਥੀ ਖੇਤਰ ਵਿੱਚ ਸਹਿਯੋਗ ਲਈ 25 ਮੁਲਕਾਂ — ਨੇਪਾਲ , ਬੰਗਲਾਦੇਸ਼ , ਹੰਗਰੀ , ਤ੍ਰਿਨੀਦਾਦ ਤੇ ਟਬੈਗੋ , ਮਲੇਸ਼ੀਆ , ਡਬਲਿਊ ਐੱਚ ਓ ਜਨੇਵਾ , ਮੌਰਿਸ਼ਸ , ਮੰਗੋਲੀਆ , ਤੁਰਕਮੇਨਿਸਤਾਨ , ਮਿਆਂਮਾਰ , ਜਰਮਨੀ  , ਈਰਾਨ , ਸਾਓਟੋਮੇ ਤੇ ਪ੍ਰਿਨਸਾਈਪ , ਇਕਟੋਰੀਅਲ ਜੀਨੀਆ , ਕਿਊਸਾ , ਕੋਲੰਬੀਆ , ਜਾਪਾਨ  , ਬੋਲੀਵੀਆ , ਗਾਂਬੀਆ , ਰਿਪਬਲਿਕ ਆਫ਼ ਜੀਨੀਆ , ਚੀਨ , ਸੇਂਟ ਵਿੰਸੈਂਟ ਤੇ ਦਾ ਗ੍ਰੇਨਾਡਾਈਨਜ਼ , ਸੂਰੀਨੇਮ , ਬ੍ਰਾਜ਼ੀਲ ਅਤੇ ਜਿ਼ੰਬਾਵਬੇ ਨਾਲ ਸਮਝੌਤੇ ਕੀਤੇ ਹਨ ।
ਮੈਡੀਸਨ ਦੀ ਆਯੁਸ਼ ਪ੍ਰਣਾਲੀ ਵਿੱਚ ਸਾਂਝੀ ਖੋਜ ਲਈ ਵੱਖ ਵੱਖ ਮੁਲਕਾਂ / ਜਰਮਨੀ , ਯੂ ਕੇ , ਕੈਨੇਡਾ , ਡਬਲਿਊ ਐੱਚ ਓ ਜਿਨੇਵਾ , ਯੂ ਐੱਸ ਏ , ਅਰਜਨਟਾਈਨਾ , ਇਜ਼ਰਾਈਲ , ਬ੍ਰਾਜ਼ੀਲ , ਆਸਟ੍ਰੇਲੀਆ , ਆਸਟਰੀਆ , ਤਾਜਿ਼ਕਿਸਤਾਨ ਅਤੇ ਇਕਵਾਡੋਰ ਦੀਆਂ ਵੱਖ ਵੱਖ ਯੂਨੀਵਰਸਿਟੀਆਂ ਨਾਲ ਮਿਲ ਕੇ ਖੋਜ ਕਰਨ ਲਈ ਸਮਝੌਤੇ ਕੀਤੇ ਹਨ ।
ਆਯੁਸ਼ ਮੰਤਰਾਲੇ ਨੇ ਮੌਰੀਸ਼ਸ , ਰੂਸ ਅਰਜਨਟਾਈਨਾ , ਮਲੇਸ਼ੀਆ , ਬੰਗਲਾਦੇਸ਼, ਲਾਤਵੀਆ , ਤ੍ਰਿਨਦਾਦ ਤੇ ਟਬੈਗੋ ਵਰਗੇ ਮੁਲਕਾਂ ਦੀਆਂ ਯੂਨੀਵਰਸਿਟੀਆਂ / ਵਿਦੇਸ਼ੀ ਸੰਸਥਾਵਾਂ ਵਿੱਚ ਆਯੁਸ਼ ਅਕਾਦਮਿਕ ਚੇਅਰਸ ਸਥਾਪਿਤ ਕਰਨ ਲਈ 13 ਸਮਝੌਤੇ ਕੀਤੇ ਹਨ । ਆਯੁਸ਼ ਮੰਤਰਾਲਾ ਸੂਬਿਆਂ / ਕੇਂਦਰ ਸ਼ਾਸਿਤ ਸਰਕਾਰਾਂ ਦੁਆਰਾ ਕੇਂਦਰੀ ਪ੍ਰਾਯੋਜਿਤ ਸਕੀਮ ਲਾਗੂ ਕਰ ਰਿਹਾ ਹੈ ਅਤੇ ਆਯੁਸ਼ ਪ੍ਰਣਾਲੀ ਲਈ ਉਨ੍ਹਾਂ ਦੇ ਸੂਬਾ ਸਾਲਾਨਾ ਕਾਰਜ ਯੋਜਨਾਵਾਂ ਦੇ ਪ੍ਰਾਪਤ ਪ੍ਰਸਤਾਵਾਂ ਦੇ ਅਧਾਰ ਤੇ ਆਯੁਸ਼ ਪ੍ਰਣਾਲੀ ਨੂੰ ਉਤਸ਼ਾਹਿਤ ਅਤੇ ਵਿਕਸਿਤ ਕਰਨ ਲਈ ਵਿੱਤੀ ਸਹਾਇਤਾ ਮੁਹੱਈਆ ਕਰਦਾ ਹੈ । ਹੋਰ ਜਨਤਕ ਸਿਹਤ ਸੂਬਾ ਵਿਸ਼ਾ ਹੋਣ ਕੇ ਕਾਰਨ ਸਿਹਤ ਸਹੂਲਤਾਂ ਸਥਾਪਿਤ ਕਰਨੀਆਂ ਸੂਬਾ ਅਤੇ ਕੇਂਦਰ ਸ਼ਾਸਿਤ ਸਰਕਾਰਾਂ ਦੇ ਅਧਿਕਾਰ ਖੇਤਰ ਵਿੱਚ ਆਉਂਦਾ ਹੈ , ਫਿਰ ਵੀ ਰਾਸ਼ਟਰੀ ਆਯੁਸ਼ ਮਿਸ਼ਨ  ਤਹਿਤ ਸੂਬਾ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵੱਲੋਂ ਮਿਲੇ ਪ੍ਰਸਤਾਵਾਂ ਅਨੁਸਾਰ ਆਯੁਸ਼ ਮੰਤਰਾਲੇ ਨੇ 92 ਨਵੇਂ 50 ਬਿਸਤਰਿਆਂ ਵਾਲੇ ਏਕੀਕ੍ਰਿਤ ਹਸਪਤਾਲ ਸਥਾਪਿਤ ਕਰਨ ਲਈ ਮਨਜ਼ੂਰੀ ਦਿੱਤੀ ਹੈ । ਇਹ ਮਨਜ਼ੂਰੀ 2019 /20 ਵਿੱਚ ਐੱਨ ਏ ਐੱਮ ਦੇ ਹੋਂਦ ਵਿੱਚ ਆਉਣ ਤੋਂ ਬਾਅਦ ਦਿੱਤੀ ਗਈ ਹੈ । ਸਾਲ 2019-20 ਦੌਰਾਨ ਆਯੁਸ਼ ਮੰਤਰਾਲੇ ਨੇ ਐੱਨ ਏ ਐੱਮ ਤਹਿਤ ਸੂਬਿਆਂ ਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਵੱਖ ਵੱਖ ਕੰਪੋਨੈਂਟਸ ਲਈ 494.91 ਕਰੋੜ ਰੁਪਏ ਗ੍ਰਾਂਟ ਇਨ ਏਡ ਮੁਹੱਈਆ ਕੀਤੀ ਹੈ । ਸੂਬਿਆਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੇ 117.77 ਕਰੋੜ ਰੁਪਏ ਖਰਚੇ ਬਾਰੇ ਰਿਪੋਰਟ ਭੇਜੀ ਹੈ ।
ਇਹ ਜਾਣਕਾਰੀ ਰਾਜ ਮੰਤਰੀ  ਸ਼੍ਰੀ ਕਿਰੇਨ ਰਿਜਿਜੂ  ਨੇ ਅੱਜ ਰਾਜ ਸਭਾ ਵਿੱਚ ਲਿਖਤੀ ਜਵਾਬ ਵਿੱਚ ਦਿੱਤੀ ਹੈ ।
ਐੱਮ ਵੀ / ਐੱਸ ਜੇ
(Visitor Counter : 115
ਰੇਲ ਮੰਤਰਾਲਾ
ਸ਼੍ਰੀ ਅਮਰੇਸ਼ ਕੁਮਾਰ ਚੌਧਰੀ ਨੂੰ ਪ੍ਰਤਿਸ਼ਠਾਵਾਨ “ਚੀਫ਼ ਆਫ਼ ਆਰਮੀ ਸਟਾਫ਼ ਕੰਮੈਂਡੇਸ਼ਨ” ਨਾਲ ਸਨਮਾਨਿਤ ਕੀਤਾ ਗਿਆ
ਇਹ ਪੁਰਸਕਾਰ ਉਨ੍ਹਾਂ ਨੂੰ ਕੋਵਿਡ-19 ਮਹਾਮਾਰੀ ਦੇ ਨਾਜ਼ੁਕ ਸਮੇਂ ਦੌਰਾਨ ਹਥਿਆਰਬੰਦ ਸੈਨਾਵਾਂ ਵਿੱਚ ਉਨ੍ਹਾਂ ਦੇ ਸ਼ਾਨਦਾਰ ਯੋਗਦਾਨ ਅਤੇ ਵੱਖ-ਵੱਖ ਕਾਰਜਾਂ ਲਈ ਦਿੱਤਾ ਗਿਆ ਹੈ
ਮੌਜੂਦਾ ਚੀਫ਼ ਕੰਟਰੋਲਰ, ਸ਼੍ਰੀ ਅਮਰੇਸ਼ ਕੁਮਾਰ ਚੌਧਰੀ ਨੂੰ ਕੋਵਿਡ-19 ਮਹਾਮਾਰੀ ਦੇ ਨਾਜ਼ੁਕ ਸਮੇਂ ਦੌਰਾਨ ਹਥਿਆਰਬੰਦ ਸੈਨਾਵਾਂ ਵਿੱਚ ਉਨ੍ਹਾਂ ਦੇ ਸ਼ਾਨਦਾਰ ਯੋਗਦਾਨ ਅਤੇ ਵੱਖ-ਵੱਖ ਕਾਰਜਾਂ ਲਈ ਉਨ੍ਹਾਂ ਨੂੰ ਪ੍ਰਤਿਸ਼ਠਾਵਾਨ “ਚੀਫ਼ ਆਫ਼ ਆਰਮੀ ਸਟਾਫ਼ ਕੰਮੈਂਡੇਸ਼ਨ” ਨਾਲ ਸਨਮਾਨਿਤ ਕੀਤਾ ਗਿਆ ਹੈ|
ਸ਼੍ਰੀ ਅਮਰੇਸ਼ ਕੁਮਾਰ ਚੌਧਰੀ ਇਸ ਸਮੇਂ ਮਿਲ ਰੇਲ ਵਿੱਚ ਚੀਫ਼ ਕੰਟਰੋਲਰ ਵਜੋਂ ਕੰਮ ਕਰ ਰਹੇ ਹਨ।
ਸ਼੍ਰੀ ਅਮਰੇਸ਼ ਕੁਮਾਰ ਚੌਧਰੀ ਇੱਕ ਬਹੁਤ ਹੀ ਸੁਹਿਰਦ, ਮਿਹਨਤੀ, ਸਰਗਰਮ ਅਤੇ ਨਤੀਜਾ ਮੁਖੀ ਇੱਕ ਉੱਚਤਾ ਪ੍ਰਾਪਤ ਇਮਾਨਦਾਰ ਅਧਿਕਾਰੀ ਹਨ|
ਮਿਲ ਰੇਲ ਬਾਰੇ
ਮਿਲ ਰੇਲ ਰੇਲਵੇ ਮੰਤਰਾਲੇ ਦੇ ਟ੍ਰੈਫਿਕ ਡਾਇਰੈਕਟੋਰੇਟ ਦਾ ਇੱਕ ਵਿਸਥਾਰ ਹੈ, ਜਿਸ ਦੀ ਅਗਵਾਈ ਕਾਰਜਕਾਰੀ ਡਾਇਰੈਕਟਰ  ਪੱਧਰ ਦਾ ਅਫ਼ਸਰ ਕਰਦਾ ਹੈ, ਜਿਸ ਦਾ ਦਫ਼ਤਰ ਫੌਜ ਹੈਡਕੁਆਟਰ ਵਿੱਚ ਹੁੰਦਾ ਹੈ|
ਸ਼ਾਂਤੀ ਅਤੇ ਆਪਾਤਕਾਲ ਸਥਿਤੀਆਂ ਦੌਰਾਨ ਰੱਖਿਆ ਬਲਾਂ ਨੂੰ ਰੇਲਵੇ ਲੌਜਿਸਟਿਕਸ ਸਹਾਇਤਾ ਦੇਣ ਲਈ ਮਿਲ ਰੇਲ ਸਮੁੱਚੇ ਤਾਲਮੇਲ, ਰਣਨੀਤਕ ਯੋਜਨਾਬੰਦੀ ਅਤੇ ਇਸਨੂੰ ਲਾਗੂ ਕਰਨ ਲਈ ਜ਼ਿੰਮੇਵਾਰ ਹੈ|
ਮਿਲ ਰੇਲ ਰੱਖਿਆ ਮੰਤਰਾਲੇ ਦੀਆਂ ਜ਼ਰੂਰਤਾਂ ਦੇ ਨਾਲ ਜੁੜੇ ਰੇਲਵੇ ਕਾਰਜਾਂ ਲਈ ਰੱਖਿਆ ਮੰਤਰਾਲੇ ਦੀ ਨੇੜਤਾ ਵਿੱਚ ਕੰਮ ਕਰਦਾ ਹੈ| ਇੱਕ ਵੱਖਰਾ ਕੰਟਰੋਲ ਰੂਮ ਇਨ੍ਹਾਂ ਸਾਰੇ ਰੇਲਵੇ ਓਪਰੇਸ਼ਨਾਂ ਦੀ ਨਿਗਰਾਨੀ ਕਰਦਾ ਹੈ ਜਿਸਦਾ ਮੁਖੀ ਇੱਕ ਚੀਫ਼ ਕੰਟਰੋਲਰ ਹੁੰਦਾ ਹੈ|
ਰੱਖਿਆ ਮੰਤਰਾਲਾ
ਜੀ-20 ਥਿੰਕ
ਇੰਡੀਅਨ ਨੇਵੀ ਕਵਿਜ਼-ਸੇਲ ਬਿਉਂਡ ਹੋਰੀਜ਼ੋਨ
ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਮਨਾਉਣ ਲਈ, ਭਾਰਤੀ ਜਲ ਸੈਨਾ ਨੇ ਵੱਖ-ਵੱਖ ਖੇਤਰਾਂ ਵਿੱਚ ਆਯੋਜਿਤ ਇੰਟਰ ਸਕੂਲ ਕੁਇਜ਼ ਪ੍ਰਤੀਯੋਗਿਤਾ ਨੂੰ ਰਾਸ਼ਟਰੀ ਪੱਧਰ ਦੀ ਸਕੂਲ ਕੁਇਜ਼ ਪ੍ਰਤੀਯੋਗਿਤਾ ਦ ਇੰਡੀਅਨ ਨੇਵੀ ਕੁਇਜ਼  ਵਿੱਚ ਬਦਲ ਦਿੱਤਾ ਸੀ। ਇਸ ਵਰ੍ਹੇ ਭਾਰਤ ਦੁਆਰਾ ਪ੍ਰਤਿਸ਼ਠਿਤ ਜੀ 20 ਦੀ ਪ੍ਰਧਾਨਗੀ ਸੰਭਾਲਣ ‘ਤੇ , ਥਿੰਕ ਇੱਕ ਅੰਤਰਰਾਸ਼ਟਰੀ ਪ੍ਰੋਗਰਾਮ ਬਣ ਗਿਆ ਹੈ ਅਤੇ ਇਸ ਦਾ ਨਾਮ ਬਦਲ ਕੇ “ਜੀ20 ਥਿੰਕ” ਕਰ ਦਿੱਤਾ ਗਿਆ ਹੈ। ਇਹ ਆਯੋਜਨ ਜੀ 20 ਸਕੱਤਰੇਤ ਦੀ ਅਗਵਾਈ ਹੇਠ ਅਤੇ ਐੱਨਡਬਲਿਊਯੂਏ  ਦੇ ਨਾਲ ਸਾਂਝੇਦਾਰੀ ਵਿੱਚ ਜਲ ਸੈਨਾ ਦੁਆਰਾ ਆਯੋਜਿਤ ਕੀਤਾ ਜਾ ਰਿਹਾ ਹੈ ਅਤੇ ਇਸ ਦੇ ਦੋ ਪੱਧਰ ਹੋਣਗੇ, ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ।
ਜੀ-20 ਥਿੰਕ ਦੇ ਰਾਸ਼ਟਰੀ ਦੌਰ ਵਿੱਚ ਨੌਵੀਂ ਤੋਂ ਬਾਰ੍ਹਵੀਂ ਕਲਾਸ ਵਿੱਚ ਪੜ੍ਹਨ ਵਾਲੇ ਸਕੂਲੀ ਬੱਚੇ ਹਿੱਸੇ ਲੈਣਗੇ। ਕੁਇਜ਼ ਦੇ ਲਈ 11700 ਤੋਂ ਵਧ ਸਕੂਲਾਂ ਨੇ ਰਜਿਸਟ੍ਰੇਸ਼ਨ ਕਰਵਾਇਆ ਹੈ।
ਦੋ ਔਨਲਾਈਨ ਐਲੀਮੀਨੇਸ਼ਨ ਰਾਊਂਡ 12 ਸਤੰਬਰ ਅਤੇ 3 ਅਕਤੂਬਰ ਨੂੰ ਆਯੋਜਿਤ ਕੀਤੇ ਜਾਣਗੇ। ਇਸ ਤੋਂ ਬਾਅਦ 10 ਅਕਤੂਬਰ 2023 ਨੂੰ ਔਨਲਾਈਨ ਕੁਆਰਟਰ ਫਾਈਨਲ ਹੋਵੇਗਾ ਜਿੱਥੇ 16 ਟੀਮਾਂ ਸੈਮੀਫਾਈਨਲ ਰਾਊਂਡ ਦੇ ਲਈ ਕੁਆਲੀਫਾਈ ਕਰਨਗੀਆਂ। । ਰਾਸ਼ਟਰੀ ਸੈਮੀਫਾਈਨਲ 17 ਨਵੰਬਰ ਨੂੰ ਮੁੰਬਈ ਦੇ ਐੱਨਸੀਪੀਏ ਆਡੀਟੋਰੀਅਮ ਵਿੱਚ ਆਯੋਜਿਤ ਕੀਤਾ ਜਾਵੇਗਾ। ਸਿਖਰ 8 ਟੀਮਾਂ 18 ਨਵੰਬਰ 2023 ਨੂੰ ਗੇਟਵੇ ਆਵ੍ ਇੰਡੀਆ ‘ਤੇ ਆਯੋਜਿਤ ਹੋਣ ਵਾਲੇ ਰਾਸ਼ਟਰੀ ਫਾਈਨਲ ਰਾਊਂਡ ਵਿੱਚ ਮੁਕਾਬਲੇਬਾਜ਼ੀ ਕਰਨਗੇ। ਰਾਸ਼ਟਰੀ ਰਾਊਂਡ ਦੇ ਪੂਰਾ ਹੋਣ ‘ਤੇ ਸਾਰੇ ਫਾਈਨਲਿਸਟਾਂ ਵਿੱਚੋਂ ਦੋ ਸਰਵੋਤਮ ਕਵਿਜ਼ਰਾਂ ਨੂੰ ਅੰਤਰਰਾਸ਼ਟਰੀ ਦੌਰ ਵਿੱਚ ਟੀਮ ਇੰਡੀਆ ਦਾ ਪ੍ਰਤੀਨਿਧੀਤਵ ਕਰਨ ਲਈ ਚੁਣਿਆ ਜਾਵੇਗਾ।
ਜੀ20 ਥਿੰਕ ਦੇ ਅੰਤਰਰਾਸ਼ਟਰੀ ਦੌਰ ਵਿੱਚ ਦੁਨੀਆ ਭਰ ਦੇ ਨੌਜਵਾਨ ਅਤੇ ਪ੍ਰਤਿਭਾਸ਼ਾਲੀ ਦਿਮਾਗਾਂ ਦਾ ਪ੍ਰਤੀਨਿਧੀਤਵ ਦੇਖਣ ਨੂੰ ਮਿਲੇਗਾ। ਇਸ ਦੌਰ ਵਿੱਚ ਜੀ20 ਦੇਸ਼ਾਂ ਦੀਆਂ ਟੀਮਾਂ ਅਤੇ 9 ਹੋਰ ਦੇਸ਼ਾਂ ਦੇ ਵਿਸ਼ੇਸ਼ ਸੱਦੇ ਗਏ ਮੈਂਬਰ ਹਿੱਸਾ ਲੈਣਗੇ। ਹਰੇਕ ਟੀਮ ਵਿੱਚ ਦੋ ਵਿਦਿਆਰਥੀ ਸ਼ਾਮਲ ਹੋਣਗੇ। 16 ਰਾਸ਼ਟਰੀ ਸੈਮੀਫਾਈਨਲਿਸਟ ਅਤੇ ਅੰਤਰਰਾਸ਼ਟਰੀ ਪ੍ਰਤੀਭਾਗੀਆਂ ਸਮੇਤ ਸਾਰੇ ਪ੍ਰਤੀਨਿਧੀਆਂ ਨੂੰ ਆਪਣੀ ਯਾਤਰਾ ਦੌਰਾਨ ਭਾਰਤ ਦੀ ਵਿਭਿੰਨ ਵਿਰਾਸਤ ਅਤੇ ਸੰਸਕ੍ਰਿਤੀ ਦਾ ਅਨੁਭਵ ਕਰਨ ਦਾ ਮੌਕਾ ਮਿਲੇਗਾ ਅਤੇ ਉਨ੍ਹਾਂ ਨੂੰ ਦੇਸ਼ ਦੇ ਵੱਖ-ਵੱਖ ਲੋਕਪ੍ਰਿਯ ਟੂਰਿਸਟ ਸਥਾਨਾਂ ਅਤੇ ਪ੍ਰਤਿਸ਼ਠਿਤ ਸਥਾਨਾਂ ‘ਤੇ ਲਿਜਾਇਆ ਜਾਵੇਗਾ। ਅੰਤਰਰਾਸ਼ਟਰੀ ਫਾਈਨਲ 22 ਨਵੰਬਰ 2023 ਨੂੰ ਨਵੀਂ ਦਿੱਲੀ ਵਿੱਚ ਆਯੋਜਿਤ ਹੋਵੇਗਾ।
ਸਕੂਲਾਂ ਦੇ ਲਈ ਰਜਿਸਟ੍ਰੇਸ਼ਨ ਪ੍ਰਕਿਰਿਆ ਨੂੰ ਸੁਚਾਰੂ ਬਣਾਉਣ ਅਤੇ ਆਯੋਜਨ ਨਾਲ ਸਬੰਧਿਤ ਸਾਰੀ ਜਾਣਕਾਰੀ ਪ੍ਰਦਾਨ ਕਰਨ ਲਈ ਜੀ20 ਥਿੰਕ ਦੇ ਲਈ ਇੱਕ ਸਮਰਪਿਤ ਵੈੱਬਸਾਈਟ  ਸਥਾਪਿਤ ਕੀਤੀ ਗਈ ਹੈ।
ਭਾਰਤ 1 ਦਸੰਬਰ 2023 ਨੂੰ ਬ੍ਰਾਜ਼ੀਲ ਨੂੰ ਜੀ-20 ਦੀ ਕਮਾਨ ਸੌਂਪੇਗਾ, ਅਜਿਹੇ ਵਿੱਚ ਇਹ ਜੀ-20 ਥਿੰਕ ਦੇ ਦਸੰਬਰ 2022 ਤੋਂ ਆਯੋਜਿਤ ਮਹੱਤਵਪੂਰਨ ਪ੍ਰੋਗਰਾਮਾਂ ਦੀ ਲੜੀ ਦੀ ਸਮਾਪਤੀ ਹੋਵੇਗੀ। ਇਹ ਭਾਰਤ ਦੀ ਅਗਵਾਈ ਲਈ ਇੱਕ ਮਹੱਤਵਪੂਰਨ ਉਪਲਬਧੀ ਹੋਵੇਗੀ, ਜਿਸ ਨੇ ਗਲੋਬਲ ਪੱਧਰ ‘ਤੇ ਜੀ20 ਦੀ ਕਈ ਵਿਲੱਖਣ ਉਪਲਬਧੀਆਂ ਦੇਖੀਆਂ ਹਨ।
ਮੰਤਰੀ ਮੰਡਲ
ਕੈਬਿਨਟ ਨੇ ਸਵਦੇਸ਼ ਦਰਸ਼ਨ ਯੋਜਨਾ ਤਹਿਤ ਸਾਲ 2018-19 ਦੌਰਾਨ ਮਨਜ਼ੂਰ 10 ਪ੍ਰੋਜੈਕਟਾਂ ਲਈ 627.40 ਕਰੋੜ ਰੁਪਏ ਦੇ ਫੰਡ ਨੂੰ ਪ੍ਰਵਾਨਗੀ ਦਿੱਤੀ
ਸਾਲ 2019-20 ਦੌਰਾਨ ਨਵੇਂ ਪ੍ਰੋਜੈਕਟਾਂ ਦੀ ਮਨਜ਼ੂਰੀ ਲਈ ਹੋਰ 1854.67 ਕਰੋੜ ਰੁਪਏ ਦੇ ਫੰਡ ਨੂੰ ਪ੍ਰਵਾਨਗੀ ਮਿਲੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਿਨਟ ਨੇ ਸਵਦੇਸ਼ ਦਰਸ਼ਨ ਯੋਜਨਾ ਤਹਿਤ ਸਾਲ 2018-19 ਦੌਰਾਨ ਮਨਜ਼ੂਰ ਕੀਤੇ ਗਏ 10 ਪ੍ਰੋਜੈਕਟਾਂ ਲਈ 627.40 ਕਰੋੜ ਰੁਪਏ ਅਤੇ ਸਾਲ 2019-20 ਦੌਰਾਨ ਨਵੇਂ ਪ੍ਰੋਜੈਕਟਾਂ ਦੀ ਮਨਜ਼ੂਰੀ ਲਈ ਹੋਰ 1854.67 ਕਰੋੜ ਰੁਪਏ ਜਾਰੀ ਕਰਨ ਲਈ ਆਪਣੀ ਪ੍ਰਵਾਨਗੀ ਦਿੱਤੀ ਹੈ।
ਸਵਦੇਸ਼ ਦਰਸ਼ਨ ਯੋਜਨਾ ਤਹਿਤ ਸੈਰ-ਸਪਾਟਾ ਮੰਤਰਾਲਾ ਭਾਰਤ ਨੂੰ ਵਿਸ਼ਵ ਪੱਧਰੀ ਟੂਰਿਜ਼ਮ ਸਥਲ ਬਣਾਉਣ ਲਈ ਨਿਰੰਤਰ ਅਤੇ ਸਮੇਕਿਤ ਤਰੀਕੇ ਨਾਲ ਦੇਸ਼ ਵਿੱਚ ਟੂਰਿਜ਼ਮ ਦਾ ਬੁਨਿਆਦੀ ਢਾਂਚਾ ਵਿਕਸਿਤ ਕਰ ਰਿਹਾ ਹੈ।
ਟੂਰਿਜ਼ਮ ਦੇ ਢਾਂਚਾਗਤ ਵਿਕਾਸ ਦੀ ਇਸ ਵਿਵਸਥਾ ਨਾਲ ਨਿੱਜੀ ਖੇਤਰ ਮਾਲੀਆ ਜੁਟਾਉਣ ਸਬੰਧੀ ਪ੍ਰੋਜੈਕਟਾਂ ਵਿੱਚ ਨਿਵੇਸ਼ ਕਰਨ ਨੂੰ ਉਤਸੁਕ ਹੋਣਗੇ ਜਿਸ ਨਾਲ ਟੂਰਿਸਟਾਂ ਨੂੰ ਟੂਰਿਜ਼ਮ ਦਾ ਬਿਹਤਰ ਅਨੁਭਵ ਮਿਲ ਸਕੇਗਾ ਅਤੇ ਇਸ ਨਾਲ ਟੂਰਿਸਟਾਂ ਦਾ ਸੰਖਿਆ, ਮਾਲੀਆ ਅਤੇ ਰੋਜ਼ਗਾਰ ਵਿੱਚ ਵੀ ਵਾਧਾ ਹੋਵੇਗਾ।
ਜਲ ਸ਼ਕਤੀ ਮੰਤਰਾਲਾ
ਜਲ ਹੀਰੋਜ਼ ਮੁਕਾਬਲਾ 2.0
ਜਲ ਸ਼ਕਤੀ ਮੰਤਰਾਲੇ ਦੇ ਮੁਢਲੇ ਉਦੇਸ਼ਾਂ ਵਿਚੋਂ ਇਕ ਦੇਸ਼ ਵਿਚ ਪਾਣੀ ਦੀ ਸੰਭਾਲ ਨੂੰ ਜਨ ਅੰਦੋਲਨ ਬਣਾਉਣਾ ਅਤੇ ਪਾਣੀ ਪ੍ਰਤੀ ਚੇਤਨਾ ਨੂੰ ਮਜ਼ਬੂਤ ਕਰਨਾ ਹੈ। ਇਸ ਉਦੇਸ਼ ਨੂੰ ਅੱਗੇ ਵਧਾਉਣ ਲਈ ਜਲ ਸਰੋਤ, ਨਦੀ ਵਿਕਾਸ ਅਤੇ ਗੰਗਾ ਸੁਰੱਖਿਆ ਵਿਭਾਗ ਜਲ ਸ਼ਕਤੀ ਮੰਤਰਾਲੇ ਨੇ ਜਲ ਸੰਭਾਲ ਅਤੇ ਪ੍ਰਬੰਧਨ ਵਰਗੇ ਮਹੱਤਵਪੂਰਨ ਵਿਸ਼ਿਆਂ 'ਤੇ ਲੋਕਾਂ ਤੱਕ ਪਹੁੰਚਣ ਦੇ ਉਦੇਸ਼ ਨਾਲ' 1 ਸਤੰਬਰ, 2020 ਨੂੰ  - ਆਪਣੀਆਂ ਕਹਾਣੀਆਂ ਸਾਂਝਾ ਕਰੋ ') ਦੀ ਪ੍ਰਤੀਯੋਗਤਾ ਦੀ ਸ਼ੁਰੂਆਤ ਕੀਤੀ ਹੈ।
ਇਹ ਜਲ ਹੀਰੋਜ਼ ਮੁਕਾਬਲਾ ਸਾਰੇ ਭਾਰਤ ਤੋਂ ਪਾਣੀ ਦੀ ਸੰਭਾਲ ਵਿਚ ਸਰਬੋਤਮ ਅਭਿਆਸਾਂ ਨੂੰ ਉਤਸ਼ਾਹਤ ਕਰਨ ਅਤੇ ਉਨ੍ਹਾਂ ਦੇ ਸੰਗ੍ਰਹਿ ਕਰਨ ਦੀ ਉਮੀਦ ਹੈ। ਪੁਰਸਕਾਰਾਂ 'ਤੇ ਵਿਚਾਰ ਕਰਨ ਲਈ ਹਰ ਮਹੀਨੇ  ਐਂਟਰੀਆਂ ਮੰਗੀਆਂ ਜਾਣਗੀਆਂ। ਵੱਧ ਤੋਂ ਵੱਧ 10 ਐਂਟਰੀਆਂ ਨੂੰ ਹਰ ਮਹੀਨੇ ਪੁਰਸਕਾਰ ਲਈ ਵਿਚਾਰਿਆ ਜਾ ਸਕਦਾ ਹੈ। ਸਾਰੀਆਂ ਚੁਣੀਆਂ ਜਾਣ ਵਾਲੀਆਂ ਐਂਟਰੀਆਂ ਨੂੰ 10,000 ਰੁਪਏ ਨਕਦ  ਅਤੇ ਇੱਕ ਸਰਟੀਫਿਕੇਟ ਦਿੱਤਾ ਜਾਵੇਗਾ।
ਇਸ ਮੁਕਾਬਲੇ ਵਿਚ ਹਿੱਸਾ ਲੈਣ ਵਾਲੇ ਸਾਰੇ ਭਾਗੀਦਾਰਾਂ ਨੂੰ ਪਾਣੀ ਦੀ ਸੰਭਾਲ 'ਤੇ ਆਪਣੀ ਸਫਲਤਾ ਦੀ ਕਹਾਣੀ 1-5 ਮਿੰਟ ਦੀ ਇਕ ਵਿਸ਼ੇਸ਼ ਵੀਡੀਓ  ਦੁਆਰਾ ਪੋਸਟ ਕਰਨੀ ਹੋਏਗੀ , ਜਿਸ ਵਿਚ ਪਾਣੀ ਦੇ ਸਰੋਤਾਂ ਦੀ ਸੰਭਾਲ ਅਤੇ ਪ੍ਰਬੰਧਨ ਦੀ ਦਿਸ਼ਾ ਵਿੱਚ ਕੀਤੇ ਯਤਨਾਂ ਅਤੇ ਮਹੱਤਵਪੂਰਣ ਯੋਗਦਾਨ ਦਾ ਵਰਣਨ ਕਰਨਾ ਹੋਵੇਗਾ।
ਭਾਗ ਲੈਣ ਵਾਲੇ ਮਾਈਗੋਵ ਪੋਰਟਲ  'ਤੇ ਆਪਣੇ ਵਿਡੀਓਜ਼  ਸਾਂਝਾ ਕਰ ਸਕਦੇ ਹਨ। ਮਾਈਗੋਵ ਪੋਰਟਲ ਤੋਂ ਇਲਾਵਾ, ਐਂਟਰੀਆਂ waterheroes.cgwb[at]gmail[dot]com 'ਤੇ ਵੀ ਭੇਜੀਆਂ ਜਾ ਸਕਦੀਆਂ ਹਨ। ਭਾਗੀਦਾਰਾਂ ਨੂੰ ਸਲਾਹ ਦਿੱਤੀ ਜਾਂਦੀ ਹੈ ਕਿ ਉਹ ਸਿਰਫ ਟਿੱਪਣੀ ਭਾਗ ਵਿੱਚ ਆਪਣੇ ਵੀਡੀਓ ਦੇ ਯੂ-ਟਿਊਬ ਲਿੰਕ ਦਾ ਜ਼ਿਕਰ ਕਰਨ ਅਤੇ ਪੂਰੀ ਵੀਡੀਓ ਅਪਲੋਡ ਨਾ ਕਰਨ। ਇਹ ਮੁਕਾਬਲਾ 31 ਅਗਸਤ, 2021 ਨੂੰ ਸਮਾਪਤ ਹੋਵੇਗਾ।
ਰਸਾਇਣ ਤੇ ਖਾਦ ਮੰਤਰਾਲਾ
ਐੱਨਐੱਫਐੱਲ ਦੀ ਅਪ੍ਰੈਲ--ਜੁਲਾਈ,2020 ਵਿਚ ਕੁੱਲ ਖਾਦ ਵਿਕਰੀ 18.79 ਲੱਖ ਮੀਟ੍ਰਿਕ ਟਨ ਦੇ ਸਰਬੋਤਮ ਉੱਚ ਪੱਧਰ 'ਤੇ ਪਹੁੰਚੀ।
ਨੈਸ਼ਨਲ ਫਰਟੀਲਾਈਜ਼ਰਜ਼ ਲਿਮਟਿਡ  ਦੀ ਕੁੱਲ ਖਾਦ ਦੀ ਵਿਕਰੀ ਅਪ੍ਰੈਲ-ਜੁਲਾਈ 202020 ਵਿੱਚ 18.79 ਲੱਖ ਮੀਟ੍ਰਿਕ ਟਨ ਦੇ ਸਰਬੋਤਮ ਪੱਧਰ 'ਤੇ ਪਹੁੰਚ ਗਈ ਹੈ, ਜੋ ਪਿਛਲੇ ਸਾਲ ਦੀ ਇਸ ਮਿਆਦ ਦੇ ਦੌਰਾਨ ਰਿਕਾਰਡ ਕੀਤੇ 15.64 ਲੱਖ ਮੀਟ੍ਰਿਕ ਟਨ ਨਾਲੋਂ 20ਫ਼ੀਸਦ ਦਾ ਵਾਧਾ ਦਰਸਾਉਂਦੀ ਹੈ। ਇਸ ਮਿਆਦ ਦੇ ਦੌਰਾਨ ਯੂਰੀਆ, ਡੀਏਪੀ, ਐਮਓਪੀ, ਐਨਪੀਕੇ, ਐਸਐਸਪੀ ਅਤੇ ਬੇਂਟੋਨਾਇਟ ਸਲਫਰ ਦੀ ਵਿਕਰੀ ਸ਼ਾਮਲ ਹੈ।
ਐਨਐਫਐਲ ਦੇ ਬਿਆਨ ਅਨੁਸਾਰ, ਇਸ ਵਿਚੋਂ ਕੰਪਨੀ ਦੇ ਮੁੱਖ ਉਤਪਾਦ ਯੂਰੀਆ ਦੀ ਵਿਕਰੀ 15.87 ਲੱਖ ਮੀਟ੍ਰਿਕ ਟਨ ਦਰਜ ਕੀਤੀ ਹੈ, ਜੋ ਪਿਛਲੇ ਸਾਲ ਦੀ ਇਸ ਮਿਆਦ ਦੇ ਮੁਕਾਬਲੇ 17 ਫ਼ੀਸਦ ਵੱਧ ਹੈ।
ਵਿਕਰੀ ਦੇ ਉਤਸ਼ਾਹੀ ਅੰਕੜਿਆਂ ਤੋਂ ਖੁਸ਼ ਹੋ ਕੇ ਸੀ ਐਂਡ ਐਮਡੀ ਸ਼੍ਰੀ ਵੀ ਐਨ ਦੱਤ ਨੇ ਮਾਰਕੀਟਿੰਗ ਟੀਮ ਨੂੰ ਕੋਵਿਡ-19 ਦੀਆਂ ਰੁਕਾਵਟਾਂ ਦਰਮਿਆਨ ‘ਕਿਸਾਨ’ ਖਾਦ ਦੀ ਸਫਲਤਾਪੂਰਵਕ ਰਿਕਾਰਡ ਵੰਡ ਲਈ ਵਧਾਈ ਦਿੱਤੀ।
ਐਨਐਫਐਲ ਪੰਜ ਯੂਰੀਆ ਉਤਪਾਦਨ ਪਲਾਂਟ ਚਲਾਉਂਦੀ ਹੈ, ਜਿਨ੍ਹਾਂ ਵਿਚੋਂ ਇੱਕ-ਇੱਕ ਪੰਜਾਬ ਦੇ ਨੰਗਲ ਅਤੇ ਬਠਿੰਡਾ, ਹਰਿਆਣੇ ਦੇ ਪਾਣੀਪਤ ਅਤੇ ਮੱਧ ਪ੍ਰਦੇਸ਼ ਦੇ ਵਿਜੈਪੁਰ ਵਿੱਚ ਦੋ ਪਲਾਂਟ ਹਨ। ਕੰਪਨੀ ਦੀ ਸਾਲਾਨਾ ਯੂਰੀਆ ਉਤਪਾਦਨ ਸਮਰੱਥਾ 35.68 ਲੱਖ ਮੀਟ੍ਰਿਕ ਟਨ ਹੈ। ਯੂਰੀਆ, ਬਾਇਓ-ਖਾਦ ਅਤੇ ਬੇਂਟੋਨਾਇਟ ਸਲਫਰ ਵਰਗੇ ਆਪਣੇ ਉਤਪਾਦਾਂ ਤੋਂ ਇਲਾਵਾ, ਕੰਪਨੀ ਇਕ ਛੱਤ ਹੇਠ ਕਿਸਾਨਾਂ ਨੂੰ ਵੱਖ-ਵੱਖ ਕਿਸਮਾਂ ਦੀ ਖਾਦ ਮੁਹੱਈਆ ਕਰਾਉਣ ਦੇ ਉਦੇਸ਼ ਨਾਲ ਵਪਾਰ ਕਰਦੀ ਹੈ।